Supaya Luka Cepat Kering, Dr Ini Jelaskan Cara Penjagaan Berkhatan Dengan Betul

Lazimnya waktu cuti sekolah, ramai ibu bapa mengambil kesempatan untuk mengkhatankan anak mereka. Ramai yang memilih waktu ini kerana selalunya penyembuhan luka berkhatan memerlukan tempoh yang lama antara 10 hingga 14 hari.

Namun untuk melakukan penjagaan selepas berkhatan bukan mudah terutama bagi pertama kali buat ibu ayah. Risau dibuatnya, jika salah penjagaan luka lambat sembuh!

Apa yang penting, ibu bapa perlu tahu agar anak mereka tidak mengalami bentan atau bernanah supaya luka cepat sembuh.

Menerusi perkongsian Public Health berkongsi infografik bersiri penjagaan berkhatan dan  penerangan daripada Dr. Adelin Zin.

Kata Dr Adelin sembuh luka sunat ni tak sama setiap anak, hatta adik beradik pun. Biasanya ambil masa sekitar seminggu ke 3 minggu.

Kenapa ada yang sampai 3 minggu? Sebab ada zakar yang tenggelam menyebabkan luka nya lambat kering. Jadi kena continue bersihkan dan keringkan sampai semua keropeng tanggal.

Yang penting, setiap kali lepas buang air atau mandi memang kena keringkan. Anak biasanya meraung tak bagi sentuh, jadi pandai-pandailah parent pujuk. Paling koman, suh tadah depan kipas kasi kering.

Jangan letak apa-apa serbuk dari sengsei ya, sebab ada yang letak sampai busuk bau burung anak nya, terpaksa doktor bersihkan sebab melekat-lekat serbuk sensei tu.

Makan pun tak perlu berpantang sangat-sangat. Protein penting untuk penyembuhan luka. Kalau anak takde apa-apa alahan, makanlah sekadarnya yang penting berkhasiat. Bukan janji dengan anak habis je pantang ni seminggu abah belanja kepci

Terakhir yang perlu anda watch out adalah senarai seperti dibawah. Kalau ada bleed sikit-sikit masa hari pertama dan kedua itu biasa. Tekap je dengan tisu bersih dalam seminit dua, kalau still tak berhenti bawa jumpa doktor. Tapi kalau ada tanda-tanda yang lain tu, cepat-cepat bawa ke klinik ye untuk pemeriksaan lanjut.

Semoga semua anak-anak yang bersunat tahun ni cepat sembuh dan boleh beraktiviti seperti sediakala. Asbab dah bersunat tu maka ibu bapa kena ajarkan lah anak-anak supaya menjaga kemaluan mereka terutamanya dari zina dan maksiat, ok?👌🏻

*Setiap kali tengah berkhatan pasti saya doakan anak-anak yang saya sunatkan tu terpelihara dari perkara yang dilarang Allah swt. Semoga Allah makbulkan doa kecil saya, ameen

INFO GRAFIK

Sumber: Dr. Adelin Zin via Public Health


Fresh Milk Memang Bagus,Hanya Boleh Amalkan Untuk Anak Berumur Setahun Ke Atas. Dr Ni Bagi Penjelasan!

Apabila seorang ibu cuba membiasakan dan mengajar seisi keluarga minum susu untuk sihat, tindakan itu wajar dipuji. Maklumlah, susu sebagaimana sedia maklum banyak khasiatnya dan tidak semua orang akan terbiasa mengamalkan minum susu bila meningkat dewasa. Sedangkan kandungan nutrisinya sudah diketahui umum bagus untuk tubuh sihat dan kuat.

Pun begitu, melalui perkongsian daripada Dr. Aishah Alsagoff di akaun fbnya, ternyata banyak lagi perkara penting tentang susu ini yang kita tidak tahu.

Untuk itu, jom baca dengan teliti untuk pemahaman bersama.

SUSU FRESH MILK MANA SATU NAK PILIH?

Susu yang TERBAIK untuk bayi sudah tentunya susu ibu. Itu tak boleh disangkal lagi oleh mana-mana kajian di dunia. Tetapi, kita semua akur, ada banyak keadaan di mana ibu tak dapat nak menyusukan bayi, setelah berusaha dan berikhtiar, maka nak tak nak kena beri juga susu selain susu ibu.

Kalau ibu memilih nak bagi bayi susu fresh milk, mana satu nak pilih?

Pertama sekali, susu freshmilk hanya untuk bayi umur 1 TAHUN ke atas sahaja.

Sebab apa?

Sebab, antara susu ibu, susu lembu formula dan susu lembu fresh milk, susu fresh milk lah mempunyai kandungan zat besi yang paling rendah.

Bayi bawah 1 tahun memerlukan zat besi yang tinggi untuk perkembangan otak dan pembesaran. Pengambilan harian susu fresh milk sebelum umur 1 tahun akan menyebabkan ‘iron deficiency anemia’ (anemia disebabkan kurang zat besi).

Ok, so rule no 1, bayi mestilah berumur 1 TAHUN KE ATAS SAHAJA.

Setiap susu yang dikotakkan basically telah melalui 3 proses : pasteurisation, homogenization, dan fortification.

Pasteurisation bermaksud susu dipanaskan dengan suhu yang tinggi untuk membunuh bakteria dan memanjangkan jangka hayat simpanan susu. Susu UHT pula adalah susu yang dipanaskan dengan suhu yang lebih tinggi, ‘ultra high temperature’. Biasa perasan kan ade tulisan UHT tu?

Selepas tu proses ‘homogenization’ adalah untuk membentuk tekstur susu yang smooth dan sekata.

Akhir sekali susu di’fortified’ untuk meninggikan nutrisi dalam susu dan mengganti nutrisi yang hilang semasa melalui proses pemanasan tadi.

Di kotak biasa akan ada tulis pasteurised ke, homogenised ke. Boleh biasakan baca kotak susu

Jadi, nak pilih FULLCREAM ke FRESH MILK?

Perasan tak susu dutch lady contohnya, ade 2 jenis iaitu ‘full cream’ dan ‘fresh milk’. Boleh rujuk gambar.

Susu full cream ni whole milk. Susu lembu yang telah diproses dan dicukupkan nutrisi. Tinggi lemak, tinggi protein, tinggi karbohidrat, lengkap semua vitamin yang diperlukan. Susu ni sesuai untuk bayi.

Susu fresh milk pula adalah susu segar yang disterilkan sahaja dan tak melalui proses-proses lain. Kandungan lemak, protein, karbohidrat sama seperti fullcream. Cuma, cuma, kurang atau tiada vitamin A dan D3. Jadi, tidak sesuai untuk bayi untuk jangka masa yang lama.

So, rule no 2, pilihlah susu WHOLE MILK/FULLCREAM untuk bayi.

Ada banyak lagi jenis susu sebenarnya.

Perbezaan antara jenis susu lembu ini mainly dari kandungan lemak dan kandungan vitamin sahaja. Kandungan protein, karbohidrat dan zat besi semua sama.

1. Whole cream/pure milk
– ini susu lembu yang diproses dan ditambah nutrisi. Seperti fullcream tadi lah
– kandungan lemak 3.4%
– mengandungi vitamin A, D3, B2, dan B12 yang mencukupi

2. Skimmed milk
– susu lembu yang telah dikeluarkan ‘cream’ ataupun ‘milkfat’ supaya buang lemak dan rendah kalori.
– kandungan lemak susu ini sangat rendah hanya 0.1-0.2%.
– sumber vitamin A juga rendah
– sesuai untuk orang yang jaga berat badan dan taknak tinggi kalori
– TAK SESUAI untuk bayi

3. Low fat
– susu ini hanya sebahagian ‘milkfat’ di keluarkan
– kandungan lemak 1-2%, lebih rendah dari whole milk
– juga TAK SESUAI untuk bayi

5. Unpasteurised milk/raw milk
– susu lembu asli yang tidak melalui proses pensterilan. Terus dari perahan.
– biasa jumpa di ladang
– TAK BOLEH untuk bayi kerana risiko jangkitan kuman

Oklah, harap bermanfaat!


“Saya Bangga Dapat Gelaran Datuk”- Mamat Exist Teruja Lawat Cucu Pertama Selepas Mengundi!

“Saya Bangga Dapat Gelaran Datuk”- Mamat Exist Teruja Lawat Cucu Pertama, Selepas Mengundi!

Vokalis popular kumpulan Exist, Mamat bukan nama asing di persada muzik tanah air. Bahkan hingga kini lagu nyanyiannya masih menjadi siulan peminat, antaranya Untukmu Ibu, Rahsia Pohon Cemara dan banyak lagi.

Baru-baru ini berkongsi berita gembira, Mamat telah dianugerahkan gelaran datuk apabila anak keduanya Mohd EIki Daniel, 22 tahun mendapat cahayamata.

“Cucu sulung saya itu dilahirkan secara normal dan sangat comel. Namun, saya belum diberitahu namanya,” itulah kata penyanyi Exists, Mamat, 44, apabila dia kini bergelar datuk selepas menimang cucu sulung, perempuan yang dilahirkan empat hari lalu.

Mamat atau nama sebenarnya Mohd Ali Kamarudin turut bercadang untuk melawat cucunya dalam masa terdekat dek kerana kesibukannya membuat persiakan akhir dalam menjayakan Konsert Resolusi Exists.

“Saya tinggal di Johor dan sekarang sibuk dengan persiapan untuk Konsert Resolusi Exists yang akan berlangsung di Zepp KL malam ini. Jadi, belum ada masa nak ziarah mereka yang tinggal di Damansara. Tapi saya sempat jumpa menantu sebelum dia bersalin.

“Tengoklah pada situasi dulu sama ada saya akan pergi melawat selepas selesai konsert atau akan datang semula selepas itu kerana nak balik mengundi,” ujarnya.

Bayi itu adalah cahaya mata kepada anak kedua Mamat iaitu Mohd Eiki Daniel, 22. Untuk makluman, Mohd Eiki adalah anak Mamat hasil perkahwinan dengan bekas isterinya, Marshila Mustapa Kamal pada 2001. Selain Eiki, mereka juga dikurniakan dua lagi anak iaitu Aleeya Mysara dan Dylea Mysara.

“Anak sulung dan bongsu belum berkahwin. Saya pun selalu juga berhubung dengan mereka. Setiap kali datang Kuala Lumpur, saya pasti akan jumpa mereka di rumah mentua.

“Saya bangga kerana dapat gelaran datuk. Kiranya saya makin tua sekarang. Sebenarnya tak pernah terfikir nak dapat cucu pada usia ini. Apapun syukur kerana ini anugerah daripada Allah.

“Ada cucu lebih bermakna kerana dikira ahli keluarga baru. Kehadirannya juga hampir dengan Konsert Exists Resolusi dan Pilihan Raya Umum. Mungkin ini satu tuah untuk saya teruskan karier dalam nyanyian dan bidang lain,” luahnya dengan penuh harapan.

Baca Artikel Menarik :


Makan Nanas Lidah Boleh Lidas, Gatal & Pedih. Dr Ni Jelaskan!

Mungkin ada antara kita tidak suka makan nanas kerana pengalaman sebelum ini bila tiap kali makan nanas mesti rasa pedih atau gatal lidah.

Tapi tahukaha anda kenapa ada yang rasa begitu? Kadang-kadang pelik juga nak menjawab persoalan ini bukan?

Jadi ayuh kita penjelasan daripada Dr. Kamarul Ariffin Nor Sadan ini.

Tahu tak kenapa kalau kita makan nanas, lidah boleh lidas(gatal/pedih)?

Nanas mengandungi bromelain, sejenis enzim yang boleh menguraikan protein.

Bromelain ini boleh menjejaskan lapisan protein mukosa pada permukaan lidah, menjadikan lidah sensitif kepada asid pada jus nanas.

Iritasi asid pada permukaan lidah yang terjejas itulah yang menghasilkan rasa lidas.

Enzim yang banyak terkandung dalam empulur(teras) nanas ini juga bertanggungjawab atas beberapa teori yang dikaitkan dengan nanas, antaranya:

Nanas boleh menyebabkan keguguran di awal kehamilan?

Masyarakat kita percaya bahawa nanas ini tajam, dan boleh menyebabkan keguguran jika dimakan di awal kehamilan.

Di sudut perubatan, bromelain didapati boleh menyebabkan pengecutan rahim, namun sebiji-dua nanas tidak mengandungi dos bromelain yang cukup untuk menyebabkan keguguran.

Hakikatnya, nanas adalah buah yang elok dimakan kerana ia kaya dengan vitamin C, anti-oksida dan berserat tinggi.

Nanas lebih berkesan membunuh sel kanser daripada ubat kimoterapi?

Terdapat pula teori yang mengatakan bromelain mempunyai kuasa membunuh sel kanser 10 ribu kali lebih baik daripada ubat kimoterapi.

Teori itu juga mendakwa, bromelain akan mengurangkan keperluan dos sesuatu ubat kerana bromelain setelah menguraikan dinding sel, ubat akan lebih mudah menyerap ke dalam sel.

Dua-dua teori ini tidak berasas. Tiada kajian perubatan yang sahih membuktikan dua teori ini. Nanas cuma kaya anti-oksida, iaitu unsur kurangkan risiko kanser.

Bromelain ada digunakan dalam bidang perubatan untuk mengurangkan keradangan dan untuk rawatan luka. Ini sahih.

Nanas boleh digunakan untuk melembutkan daging?

Ini dakwaan berasas. Sifat bromelain yang boleh menguraikan protein akan menyebabkan daging(protein) menjadi kurang liat.

Namun, kena perap daging dengan jus nanas segar sebelum masak, kerana bromelain akan terurai jika dipanaskan.

Oleh kerana itu, tak boleh guna jus nanas terproses dan nanas tin untuk melembutkan daging. Ia tak akan berkesan.

KESIMPULAN: Ada banyak petua dan teori yang berlegar di media sosial, namun tak usah percaya bulat-bulat. Dapatkan nasihat daripada individu bertauliah.

Nota: lidah dan perut kita tak terurai seperti mana daging mentah kerana tubuh kita perbaiki kerosakan pada permukaan lidah dan perut kita.

Sumber : Dr. Kamarul Ariffin Nor Sadan


Istimewanya Perkongsian Wanita Ini Tentang Tanda-Tanda ‘Hati’ Yang Lalai’, Patutlah Share Hingga 14K!

Rasulullah SAW bersabda: “Sesungguhnya orang yang paling berjaya ialah orang yang hari ini lebih baik daripada semalam dan orang yang gagal adalah orang yang hari ini lebih teruk daripada semalam, manakala orang yang terpedaya adalah orang yang hari ini sama dengan hari semalam.” (Riwayat Bukhari dan Muslim)

Nyata pesanan yang diberikan oleh Nabi Muhammad S.A.W adalah memberi peringatan bahawa kita tidak harus lalai dalam kehidupan seharian kita.

Moga ia menjadi kita muhasabah diri untuk menjadi muslim yang lebih baik dari semalam.

“Dengar di Radio IKIM, Ustaz Pahrol Mat Juoi kupas tentang LALAI. Mula-mula Ustaz kongsi tanda-tanda  LALAI.”

Tanda-tanda  LALAI antaranya:
1. Kurang membaca Al Quran
2. Kurang berzikir
3. Lalai dlm solat, kurang ingat pd Allah:
– Tidak fokus,
– Sering terlupa bilangan rakaat,
– Melewatkan solat,
– Kurang solat jemaah.
4. Banyak membuang masa utk hiburan, sukan & dimeja makan serta menonton tv.
5. Kurang @ malas berdoa. Kalau berdoa, tidak ada penghayatan, pakat hafal saja.
6. Sentiasa sibuk dgn urusan dunia; mudah stress.
7. Cara hidupnya menyerupai musuh Islam.
8. Tak berhati² dgn perkara yg syubhah & haram.
9. Tangguh utk bertaubat.
10. Malu utk belajar agama.
11. Bangun fikir nak makan apa & apa aku nak buat hari ini.

Ada juga Ustaz sebut:
_Jarak antara hati kita dgn ketenangan, ibarat jarak’ kita dgn Al-Quran._

Pesan Ustaz:
_Beli Al Quran guna duit sendiri. Pilih ikut citarasa kita. Cakap dgn Al Quran tu, kita nak bersahabat dgn dia. (nak baca)_

Kemudian, Ustaz cerita tentang akibat LALAI:
1. Kurang semangat nak beribadah, tidak suka baca Quran.
2. ‘Bunuh’ kebaikan yg kita buat, kita tak nampak berbuat baik itu suatu yg utama.
3. Hilang fokus dlm hidup.
4. Mudah lesu & buntu, sentiasa rasa esok masih ada & suka tangguh beribadah & kerja soleh.

Sebab-Sebab LALAI:
1. Mengulang² dosa kecil sampai jadi kelaziman.
2. Berkawan dgn org² yg lalai.
3. Berada dlm persekitaran ‘rosak’. (Cth: pergaulan bebas dgn bukan muhrim, dedah aurat & buat maksiat), berada di situ bukan utk tujuan berdakwah.
4. Tidak berzikir.
5. Terjerat dlm perancangan² licik musuh Islam. (Cth: berlebihan dlm mendengar lagu, tonton filem Yg melalaikan dll.

Cara-cara mengatasi LALAI:

1. Cari sahabat yg baik & soleh.
2. Hadiri majlis ilmu.
3. Bangun malam utk solat tahajjud.
4. Banyakkan zikir & taubat.
5. Rajin baca quran.
6. Bersangka baik pd org lain.
7. Pemaaf.
8. Ingat mati.
9. Kurangkan makan.
10. Amalkan sunnah Nabi saw.
11. Bersabar bersyukur & bertawakkal.

Na’uzubillahhi min zalik. Semoga tidak termasuk dalam golongan (lalai) ini


Aeril Zafrel Dedah Sukses Berjaya Dalam Bisnes, Rupanya Ini Yang Wawa Zainal Buat!

Pasangan ini sering kali mendapat mendapat perhatian warganet ekoran kebahagiaan yang ditonjolkan.

Siapa yang tak kenal dengan pasangan pelakon Wawa Zainal dan suami, Aeril Zafrel yang kini semakin berjaya dalam perniagaan kosmetik mereka.

Malah, Aeril sendiri mengakui kejayaan itu menuntut displin yang tinggi termasuk pengurusan kewangan yang diuruskan oleh isterinya.

Hingga kini, dia tidak tahu untuk memindahkan wang syarikat.

“Saya biarkan wawa uruskan semua duit perniagaan kami. Malah sampai ke hari ini, saya tidak tahu nak transfer duit company.”

Dalam pada itu, netizen bersetuju dengan tips berkenaan.

Sumber: W4W4 Zainal


6 Idea Suri Rumah Boleh Start Buat Bisnes Untuk Dapatkan Duit Poket Sendiri!

Memang betul, bila seorang wanita memilih untuk menggalas tugas sebagai seorang suri rumah sepenuh masa, hakikatnya dia tidak akan mempunyai wang pendapatan sendiri. Pun begitu, kini ramai ibu-ibu yang mengambil inisiatif untuk melakukan kerja sambilan bagi menampung bebanan dan kos kehidupan yang semakin meningkat kini.

Sekiranya ada ibu-ibu diluar sana yang masih tercari-cari pekerjaan apa yang sesuai dan boleh dilakukan bermula dari rumah, ini kami senaraikan. Mungkin ada satu yang sesuai untuk anda laksanakan. Jom semak!

Ini antara pekerjaan yang seronok juga jika anda lakukan. Lebih-lebih lagi jika anda seorang yang ramai kenalan di laman sosial dan aktif posting. Mudahlah kerja, promote saja produk yang memang tengah ‘in’ mesti senang hendak dapat untung bukan?

2. Menjadi agen “affiliate”

“Affiliate” juga adalah agen jualan. Beza affiliate dengan “dropship” ialah affiliate tidak mengambil bayaran daripada pembeli dan mereka cuma mempromosikan link laman web produk yang dijual.

3. Berniaga makanan

Kalau anda memang suka dan pandai memasak, dan kebetulan juga kawasan perumahan dekat dengan sekolah. Inilah peluang keemasan! Anda boleh jual makanan tanpa perlu keluar dari rumah sekali pun. Berniaga sahaja di depan rumah, cukup memudahkan anda.

4. Tulis blog

Sekiranya suka sangat menulis dan share sesuatu perkara yang bermanfaat kepada orang ramai, sesuai sangat untuk anda menulis blog. Bila sudah ramai follower bermakna pendapatan anda juga boleh kira ‘masyuk’.

5. Menjadi Pengasuh

Alang-alang seharian menguruskan anak-anak di rumah apa kata anda jadi pengasuh, dapat juga jana pendapatan. Bermula dengan seorang dahulu dan kemudian jika selesa barulah dibuka kepada jumlah yang lebih ramai mengikut keselesaan dan kesanggupan diri sendiri.

6. Rumah Transit

Ini lagi mudah, anda jadikan rumah anda transit persinggahan anak-anak sementara menunggu sesi sekolah bermula. Apa yang penting anda perlu sediakan makanan dan ruang rumah yang selesa untuk anak-anak ini berehat dan membuat persiapan untuk ke sekolah. Waktu anda juga lebih fleksible kerana anak-anak ini hanya singgah sementara sahaja.


Ikut Cara Ini Jika Mahu Pastikan Rahim Sihat & Wangikan Miss V. Guna 3 Bahan Mudah Ini. Yang Bermasalah Keputihan Pun Boleh Cuba!

Ada sesetengah wanita yang mengalami kegatalan luar biasa. Mereka tidak dapat menahan kesakitan dan kepedihan untuk menghilangkan kegatalan pada farajnya.

Disebabkan itu ada yang akan menggaru dan akhirnya melecet dan pedih. Disebabkan pedih yg amat ini,mereka tidak dapat nak berjalan dan akan membuatkan mereka stress. Apa kata cuba kaedah Rendaman Faraj bagi mengatasi masalah tersebut.

Selain itu, masalah keputihan yang teruk terutama bagi wanita berkahwin, anak dara juga boleh mencuba kaedah ini selain dapat membantu mewangikan faraj .

Rendaman faraj adalah amalan perbidanan melayu lama dan sampai sekarang, ia sangat digalakkan, seeloknya dibuat seminggu sekali.

Rupanya masih ramai yang tak tahu cara rendaman faraj dan cara membuatnya. Banyak manfaat untuk orang berpantang dan selepas haid sebenarnya. Cuma tinggal rajin dengan malas ja nak buat.

Khasiat rendaman faraj ialah sebagai antiseptik pada kawasan sulit wanita dan mengelakkan masalah sulit seperti faraj berbau, keputihan, merapikan, dan merapatkan dinding faraj juga mampu merawat buasir.

Bahan-bahan rendaman faraj ialah daun sireh, garam kasar dan asam keping yang direbus. Senang kan nak dapat bahan. Air rebusan ini diletakkan ke dalam besen dan rendam bahagian sulit sehingga paras pinggang.

Bahan-bahan

Daun sireh
Asam keping
Garam kasar

Cara Membuat:

1. Rebus ketiga-tiga bahan ini sehingga menggelegak. Sukatan air ikut kesesuaian. Yang penting bila berendam tu, air akan meliputi faraj.
2. Bila dah menggelegak, tuang dalam besen. Biar suam dulu. Then duduk dalam besen tersebut. Kalau miss v dah melecet akan rasa pedih sikit. Bertahan ya. Lama kelamaan pedih nya akan hilang dengan sendiri.lakukan selama 10-15minit sahaja .

Lakukan selama 3 hari berturut.masalah keputihan dan masalah bau faraj akan beransur hilang.

Air rebusan perlulah bersifat panas-panas yang hangat (jangan sampai melecur) dan bukan suam. Jika susah nak cari daun sireh boleh pakai sabun sireh suzyhoney, potong kecil dan direbus dengan bahan-bahan lain tadi. Yang duduk bandar memang susah.

Cara rendaman untuk anak dara :

– Setiap kali lepas haid hari ke 6, 7 & 8

Cara rendaman untuk wanita sudah berumahtangga :

– Setiap kali lepas haid hari ke 6-12 (7 hari berturut)
– boleh campurkan 3 biji manjakani ke dalam air rebusan.
– hari ke 30- 44 di dalam pantang.

Sebelum nak mandi tu bolehlah buat rendaman faraj. Wanita yang rajin amalkan rendaman faraj ini mampu mengatasi masalah miss V dan juga mengekalkan “keremajaan” kawasan intim. Kulitnya sukar menjadi hitam dan berkedut.

Selamat mencuba ?


Kesian Anak, Tolong Ubah Didik, Jangan Jerit Dan Tengking. Tapi Guna Cara Tegas Baru Bentuk Jiwa Lebih Kental.

Apabila bergelar ibu bapa ni memang cabaran didik anak mencabar.

Bila anak tak dengar kata, ada yang akan jerit geram dengan sikap anak yang tak dengar kata.

Hakikatnya ia beri kesan yang negatif pada pemikiran anak.

Sebaliknya jika didik anak dengan cara soft spoken tapi tegas.

Begitulah dengan perkongsian menarik ini dalam mendidik anak.

Delicate Ears to the Heart

Saya berpesan kepada diri sendiri dan sesiapa yang mahu ambil pengajaran (kesan jangka panjang perjalanan hidup saya),

Tolong ubah cara didikan anak-anak.
Tak perlu terjerit-jerit jerkah budak.
Wallahi TAK PERLU.

Biasakan dari kecil mereka dengan teguran yang lemah-lembut, soft tones, insha Allah budak boleh dengar & respond.

Mulakan dengan kelembutan + jangan sesekali pun cetuskan/initiate jerkah. Jangan!

Yang jadi mereka biasa behave sebab jerkah tengking ni, sebab KITA – PARENTS yang bentuk kebiasaan mereka.

Tak perlu guna alasan sedapkan hati sendiri “this is Asian way to educate kids”.

Anda nak ke, nanti bila anda dah tua, hati di fasa delicate yang amat tu, anak-anak berjiwa gagah zaman gemilang bertenaga dia, dia jerkah anda?

Anda mahu ke, anda menjadi punca jiwa anak-anak anda rapuh, tak mampu masuk ke dunia pekerjaan, hilang keyakinan diri, anxiety depression, masuk wad gila, sepanjang hidup meracau gangguan jiwa, akhirnya hidup rosak, apa pun dia tak yakin untuk buat apatah lagi untuk survive? Anda nak tinggalkan generasi depan yang tak mampu uruskan hidup sendiri (no self confidence) bila anda dah tiada?

CAKAP ELOK-ELOK

Pernah waktu belajar (soifi) di Jordan tu saya perhatikan sepasang suami isteri Malaysian ni, saya suka kepada kedua-duanya kerana sifat mereka lemah-lembut, sekufu sesama mereka. Saya fikir anak mereka beruntung (sekarang dah besar pun), ada ibubapa yang baik, soft spoken.

Saya juga pernah lihat (bermuamalah dengan) keluarga yang anak-anaknya memang elok je dengar cakap mak ayah yang tegur mereka baik-baik. Tak perlu tengking terpekik-pekik.

Saya sendiri dibesarkan oleh ibubapa yang kurang bab membebel, hampir tiada jerkah tengking. Sebab ibubapa saya jenis ambil tindakan (rotan atau jeling) terus. Jangan buang air liur dan sakitkan tekak.

Mungkin atas sebab itu juga jiwa saya biasa dengan ketenangan, tak suka high pitching, dan sangat benci orang tinggikan suara.

Family sendiri tidak mengamalkan jerkah-method. Saya dapat luka emosi bermula bila saya pulang ke kampung. Tak perlu tahu siapa yang jerkah saya, dia sudah mati, dan saya lega atas kematian dia. Waktu dia hidup saya benci balik kampung, ia menjadi satu keresahan “apa aku nak buat ni..”, nak tak nak kena ikut, sebab kita kecil lagi, kalau tak ikut balik kampung nanti seorang diri di rumah (Taiping waktu tu).

JERKAH KESAN DALAM HATI

Jerkah ni biasanya disertakan dengan pakej public shaming. It hurts  sampai ke dalam-dalam dasar hati.

Selain bertubi-tubi di usia kecil, siri jerkah & public shaming ni terjadi masa sekolah menengah. Saya demam, tak mampu nak kayuh basikal balik rumah, terpaksa tidur di kelas, sudah lah jasad tak sihat, ada guru kononnya menunjukkan concern panggil saya dan jerkah (nasihat tapi memalukan) berjam-jam sampai satu sekolah dengar. Sampai sekarang ia membekas benci dalam hati.

Luka siri jerkahan ini berparut segar.
Setiap kali terdengar orang lain jerkah anak, it struck my heart. Luka berdarah balik, walaupun ibubapa tu bukan marah saya pun, saya dah berada di posisi anaknya. It’s killing me.

Saya syak, siri heart pain bertubi-tubi beberapa minggu lalu itu ada kaitan dengan (entah la kenapa insiden ni boleh jadi serentak) satu weekend tu saya dengar setiap rumah sekeliling – depan kiri kanan – saya semuanya tengking anak-anak. Bersahut-sahutan, tak putus. Kucings saya pun terkejut dengan fenomena baru tetiba banyak jerkahan.

(My observation, anak-anak dari rumah-rumah ini selalu nak suarakan pandangan & minta perhatian je, mereka rajin keloi -panggil- ayahnya. Sebab ayah-ayah tak jerkah, ayah-ayah layan elok je anak-anak bercakap).

Dulu masa kecil abah pernah selalu kata,
“Cina (refer kepada bos dia) suka tengking orang, tinggi suara”, sampai la satu CNY tu saya dengar in-law aunty jerkah tetamu yang cari tempat duduk tapi terpaksa duduk di tangga (dia sangka tetamu tu nak naik ke bahagian atas rumah dia), dan ada la beberapa kes tengking dari keluarga Cina, sampai saya terpaksa iyakan apa yang abah pernah kata.  Saya fikir, selepas trauma balik kampung zaman kecil dulu dah berakhir, rupanya ia bersambungan bila kahwin – there’s another new kampung. Cara saya, stay away from these people.

Ia bukan kerana bangsa.
Tapi ia menjadi kebiasaan sesuatu bangsa.
Melayu – biasa didik anak je kena pakai jerkah. Nak nampak ‘indah’ mereka namakan ia “adat”. Adat Melayu mendidik anak – perlukan jerkah.

Tiada fitrah manusia/budak yang sukakan jerkah (tengking). Fitrah manusia sukakan ketenangan.

Terutamanya awal pagi, saya suka ketenangan bunyi kicauan burung dan ayam, binatang bertasbih. Tiba-tiba ada suara halilintar menyertai – menguruskan anak-anak ke sekolah awal pagi perlukan jerkahan.

I feel like crying

Cara my parents kejutkan bangun subuh;

Abah – dia tekap tangan sejuk lepas mandi ke muka, kita sedar. Tapi degil juga tak bangun, dia sebut “subhanallah” (I read it as abah marah). Degil tahap 2 tak bangun juga, dia bawa secedok air, renjis muka. Degil tahap 3, dia bawa hanger baju, rotan! Degil tahap 4, dia simbah air sebaldi habis lencun tilam  kesian ummi tambah kerja kena jemur.

Umi – samada dia masak sedap, terus hidung terhidu & terjaga, atau dia buka bacaan al-Quran di radio (I prefer lower tone instead of buka full volume bar), sedikit demi sedikit bacaan al-Quran tu masuk dalam mimpi yang tengah bermain dalam tidur, ayat-ayat tu yang akan jemput minda sedar, sebab otak saya ikut baca sekali. I have sensitive ears, nose, brain.

Jin – ini tak tahu lah malaikat ke jin ke, pernah beberapa kali, ada satu ‘entiti’ main ibu jari kaki banyak kali sampai 100% sedar terjaga dari tidur. Degil tak bangun, ia main lagi ibu jari kaki. Bukan halusinasi, memang rasa sungguh ada benda pegang ibu jari kaki. Ia bukan kerja roommates, sebab semua roommates pun belum bangun lagi.

Sentuhan (speaking or touching) lembut dengan kekerapan tinggi sudah cukup untuk bentuk jiwa orang, sama seperti cara nak kejutkan ruh supaya kembali ke jasad (bangun dari tidur untuk subuh).

::lekuk batu di titik air selalu::
::batu yang keras air pelekuknya::

Pernah tengok satu video ni bapa kejutkan anak bangun pagi dengan buat beberapa pergerakan anggota badan anak perempuannya. Suka je tengok.

Tolong lah parents.

Matlamat anda nak anak-anak bangun subuh, matlamat anda nak anak-anak ke sekolah, matlamat anda (kononnya) nak mendidik anak-anak dari kecil itu, TIDAK SAMA SEKALI MENGHALALKAN cara dengan JERKAH.

Dalam diam anda sedang memusnahkan masa depan anak-anak sendiri.

Dalam diam anda sedang membentuk masa depan usia tua anda sendiri.

Jangan sentap, bila anak-anak dah mula mampu naik suara dengan anda. Itu dosa anda zaman muda bertenaga dulu – buli jiwa delicate budak kecil. Akan datang tiba masanya zaman anak-anak muda bertenaga pula – buli jiwa delicate diusia tuamu.

Ada ke Nabi Muhammad s.a.w ajar “starter pack” cara nak didik budak perlukan jerkah tengking?

Sumber: Irtihaly Awwal


Elak Pintu Rumah Dipecah Perompak, Jom Latih Anak Buat Cara Kreatif Ni!

Memastikan pintu masuk utama rumah kita sentiasa dalam keadaan baik adalah menjadi kewajipan semua. Kita sebagai ketua keluarga haruslah bertindak melindungi anak-anak dan isteri daripada sebarang anasir tidak sihat.

Soal keselamatan rumah antara yang perlu diberikan lebih perhatian. Pintu rumah, tidak kiralah mana-mana pintu rumah kita harus dilengkapkan dengan kunci yang benar-benar kuat bagi menyulitkan sebarang proses untuk membukanya, jika terjadi sebarang perkara yang tak diingini.

Berkongsi di laman sosial Facebook, seorang wanita bernama Mariana Harrison–Realtor telah berkongsi satu tips yang dipesan bapanya.

Tip ini cukup berguna sebagai tambahan sistem keselamatan di kediaman kita. Jadi jom ikut cara yang dilakukan oleh wanita ini agar rumah kita lebih selamat.

Berikut adalah perkongsian beliau yang diterjemahkan ke dalam bahasa Melayu.

“Ayah berikan nasihat ini kepada saya suatu masa dulu apabila saya berpindah ke rumah pangsapuri pertama saya. Ayah datang ke rumah dan tukarkan skru untuk saya sebaik saja saya berpindah masuk.

Ia adalah tips keselamatan rumah yang anda tidak pernah terfikirkan. Kebanyakan kontraktor akan memasang plat tombol pintu dengan skru yang panjangnya setengah inci sahaja. Ini bagi membolehkan pihak penyamun menendang pintu rumah anda dengan mudah sekali.

Apa yang ayah saya buat adalah dengan menggantikan skru itu dengan skru panjang, 4 inci bingkai pintu rumah. Jika rumah cuba diceroboh, mereka akan mengambil masa yang lama untuk pecahkan pintu. Cara ini juga akan membuatkan si penyamun letih dan membatalkan niat jahat mereka.

Lihat pada gambar perbandingan dua skru berkenaan. Dengan cara ini juga, tindakan penyamun menendang pintu rumah anda berkali-kali juga akan menimbulkan
bunyi bising sebagai ‘alarm’ kepada diri anda dan juga jiran-jiran anda. Sekali gus pelan mereka akan gagal dan mereka akan beralih pula pada mangsa yang lain.”

Jadi jom cari skru yang lebih panjang dan tukarkan skru pintu kita. Mahu lebih selamat lagi, tukarkan semua skru sedia ada di tingkap, pintu, grill rumah dan lain-lain dengan skru yang lebih panjang seperti yang di ceritakan oleh wanita ini.

Walaupun usaha ini nampak mudah dan ringkas tetapi ia sangat membantu keselamatan kita dan keluarga.

Selamat mencuba!

Sumber: Mariana Harrison


“Isteri Buat Kek Lapis Sebab dia berbakat & rajin.” Atu Zero Akui  Tak Malu Malah Bangga Usaha Isteri Tambah Pendapatan Keluarga.

Dapat membantu suami menambahkan pendapatan keluarga antara faktor kenapa wanita masa kini ramai yang memilih untuk bekerja.

Tidak kiralah apa jua pekerjaan, baik yang di pejabat mahupun bekerja sendiri. Janji dapat rezeki halal dan dapat meringankan beban suami.

Bagi pelawak dari Kumpulan Zero iaitu Atu, dia bangga dengan hasrat isterinya menjual kek lapis demi menambahkan pendapatan mereka sekeluarga.

Biarpun dia merupakan orang yang dikenali ramai, namun Atu sama sekali tidak malu dengan usaha isterinya itu. Bahkan sebagai suami dia bangga dan terharu kerana isterinya sanggup berpenat demi membantunya.

“Untuk pengetahuan mereka-mereka yang suka ‘membawang’ tu, isteri saya buat kek lapis sebab dia berbakat dan rajin.

“Sudah minat dia ke arah itu, saya tidak akan menghalang. Lagipun dia bukan buat perkara tidak berfaedah, selain mengisi masa lapang dapat juga tambah duit poket sendiri,” katanya lagi.

Tambah Atu, selain Kek Lapis Ozon, isterinya turut mempunya label pakaian kanak-kanak sendiri, iaitu Kids by Akueatu.

“Isteri saya ada kelulusan dalam bidang rekaan fesyen dan idea untuk mengeluarkan pakaian untuk bayi dan kanak-kanak mula timbul selepas melahirkan puteri sulung kami, Dayang Sumayyah.

“Baju-baju Kids by Akueatu, isteri ‘design’ dan jahit sendiri.

“Cuma sekarang ini isteri sedang hamil anak kedua, saya nampak dia lebih fokus kepada perniagaan Kek Lapis Ozon, mungkin kerana tidak larat,” katanya.

Sumber: Astro Gempak


Didik Anak Terlebih Nakal, 13 Tip Mendidik Daripada Prof . Madya Dato’ Dr. Mohd Fadzilah Kamsah

Cabaran terbesar ibu bapa adalah mendidik anak-anak menjadi insan yang berguna kepada masyarakat, mengenal penciptaNya dan berbakti kepada ibu bapa. Itu sebahagian perkara utama yang wajib mak ayah lakukan.

Namun berdepan dengan kedegilan anak-anak buat mak ayah buntu dalam mendidik. Pelbagai ragam anak-anak mengundang rasa marah mak ayah. Kesabaran pun mulai
tipis. Tips yang dikongsikan oleh Prof. Madya Dato’ Dr. Mohd. Fadzilah Kamsah ini mungkin boleh diamalkan oleh mak ayah. Kita usaha mana yang termampu.

1. Pastikan anak makan malam sebelum maghrib seperti yang Nabi SAW sarankan supaya mudah belajar waktu malam. Makan malam lepas maghrib buat anak mudah letih dan mengantuk bila belajar.

Makanan hadam selepas 1 ½ jam makan. Jadi anak boleh belajar dengan berkesan dan fokus jika belajar 1 ½ jam selepas makan malam. Pastikan dia kurang makan daging merah, banyakkan daging putih seperti ayam dan ikan. Daging merah buat anak pemarah dan agresif serta mudah melawan cakap. Pastikan mereka makan buah SEBELUM makan nasi agar badan dapat serap Vitamin C yang ada dalam buah-buahan. Vitamin C membantu tenangkan fikiran anak di samping jaga kulit.

2. Banyakkan memeluk anak. Anak yang sering dipeluk akan tenang, kurang degil, rasa selamat dan disayangi serta tidak perlu nak buat nakal.

3. Pesan kepada anak untuk menghadap Qiblat semasa belajar atau mengaji, ini akan tingkatkan keberkatan dalam belajar.

4. Sebelum belajar, baca doa-doa penerang hati termasuk surah Al-Insyirah. Nabi suruh Ali RA baca surah Al-Insyirah untuk kuat ingatan, mudah faham, jadi tenang, mudah patuh arahan ibubapa dan tidak banyak meragam.

5. Letak pokok hidup, seperti pokok keladi air, di kanan dan kiri meja tempat anak belajar untuk bekalkan oksigen kepada otak anak semasa belajar.

6. Beri anak supplemen yang dapat menguatkan minda, tenangkan emosi, lembutkan hati dan kuatkan daya ingatannya.

7. Bacakan di kepala anak surah Al-Fatihah, ayar Qursi dan surah Al-Insyirah untuk rangsang otak dan memori anak dan jadikan dia anak yang tenang, baik akhlak, dengar cakap ibubapa dan pintar. Bacakan waktu malam semasa nak belajar dan waktu anak nak pergi tadika atau sekolah.

8. Elakkan anak memakai pakaian berwarna merah atau oren. Ikut kajian, warna merah dan oren akan rangsang anak jadi agresif dan hyperaktif.

9. Suruh anak tidur mengiring kekanan agar otak jadi lebih pintar, puas tidur dan ikut sunnah Nabi SAW.

10. Pastikan rezeki yang ibubapa terima benar-benar berkat dengan mengelakkan perkara haram dan syubahat serta keluarkan zakat pendapatan dan zakat-zakat yang berkenaan. Rezeki yang kurang berkat juga jadi punca anak jadi agresif, tidak dengar cakap ibubapa dan extra nakal.

11. Ibubapa baik pulih diri secara bersepadu agar Allah SWT ubah anak-anak jadi hebat dan cemerlang.

Prinsip hidup: Jika baik pulih diri kita secara bersepadu, Allah SWT akan ubah anak-anak dan semua orang di sekeliling kita. Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini baik pulih diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam. Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40). Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi. Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang, orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Fatehah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Fatihah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu. Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah: Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:
Inna lillahi wainna ilahi rojiuun.
Ya Allah, aku redha dengan segala ujianMu, berilah aku pahala atas redha ini.
Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku. Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya. Insya Allah hati akan tenang dan doa akan dimakbulkan.

12. Baca Al-Fatihah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh. Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati. Nasihatkan agar jadi anak yang baik, sopan santun, dengar cakap ibubapa, dan sebagainya. Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari. Insya Allah segala masalah anak yang keluarga anda hadapi akan selesai langkah demi langkah.

Sumber : Prof. Madya Dato’ Dr. Mohd. Fadzilah Kamsah.


Suami Tak Perlu Romantik Nak Tunjuk Kasih Sayang, Tapi Berilah Kebahagiaan Buat Isteri. Barulah Sweet Rumahtangga!

Kebahagiaan dalam sebuah rumahtangga, suami tak perlu romantik nak tunjuk kasih sayang, tetapi bantu isteri uruskan segala urusan hariannya. Bukan hanya meletakkan segalanya dibahu isteri.

Hubungan sikap tolak ansur dan tolong menolong inilah adalah cerminan kebahagian sebuah keluarga. Isteri merasa dirinya dihargai walaupun pertolongan itu biasa-biasa daripada padangan mata orang lain.

Hari tu saya ada berjumpa dengan seorang bekas cikgu saya dekat sebuah shopping complex. Walaupun lama saya tak jumpa dia tapi cikgu is still cikgu, dia masih ingat nama saya siap mentioned full name.

Dah habis sembang, saya pun ikut teman dia dengan bini dan anak dia ke kereta.

Apa yang saya pelik, cikgu saya tadi laju je tolak troli ke kereta dia. Tinggalkan anak bini dia, jalan dengan saya kat belakang.

Dalam hati saya terdetik, apalah cikgu saya ni tak romantik langsung la. Tunggulah bini dia ni, kan?

Tapi yang peliknya bini dia rilek je, takde la nak panggil-panggil marah suami dia ke apa. Senyum je dia saya tengok.

Bila sampai kat kereta, rupa-rupanya cikgu saya tadi dah siap angkat barang semua dan enjin kereta dah hidup dah. Bila isteri dia sampai dia siap buka pintu ke bini dia. Bertambah senyuman bini dia saya tengok.

Saya belajar sesuatu hari tu.

Kadang-kadang kita kena buat post mortem perkahwinan kita. Antara sebab perempuan tak berapa nak bahagia ialah kerana semua benda dalam rumah dia nak kena buat. Dorang kena lalui rutin yang memenatkan sepanjang 24 jam. Tensyen woi. Dah lah penat kat tempat kerja lagi.

Yang suami pulak bila isteri nak ambil nafas rehat sikit mulalah order suruh buat nescafe tarik nipis kurang manis. Tahu order je dengan bini. Lambat sikit dikatanya isteri derhaka tak ikut cakap suami.

So, pada saya cikgu saya dah ajar bahawa kebahahagiaan kaum perempuan ni ialah apabila kaum-kaum suami ni mempermudahkan kerja mereka.

Mempermudahkan ni maksudnya bukan isteri jadi queen control tapi suami kena faham dan alert bila masa dia boleh bantu bini dia buat kerja rumah.

Contohnya suami tengok isteri dia dah siap basuh baju, jadi permudahkanlah isteri dia dengan hantar baju pi kering kat dobi. Ataupun kalau isteri dah siap masak, suami tolonglah buh nasi dalam pinggan. Ataupun kalau suami tengok isteri berpeluh-peluh gosok baju, permudahkanlah dorang dengan beli iron steam Phillips. Pastinya semua perempuan akan senyum lebar macam isteri cikgu saya tadi. Betul tak akak-akak?

Kata kuncinya, PERMUDAHKAN ISTERI.

So, pada semua suami, jadilah pasangan yang menyenangkan, bukan menyusahkan.

Hari tu, cikgu saya dah ajar tentang ilmu yang cikgu saya tak ajar dalam kelas dia iaitu ilmu tentang apa yang dinamakan sebagai ‘mencari kebahagiaan hakiki’.
.

Yang nak share dipersilakan, yang yang tag pasangan dialu-alukan. Semoga bermanfaat untuk kebahagiaan kita dunia dan akhirat. Yelah kita bukan sekadar nak jadi pasangan bahagia kat dunia sahaja kan, kat akhirat pun kita nak sama-sama pimpin tangan pasangan kita masuk syurga, betul tak?


Suami Tak Cerewet Bab Makan, Fasha Sandha Luah Rasa Syukur. Inilah Rahsia Rumahtangga Yang Bahagia.

Setiap wanita yang berkahwin akan memberrikan layanan yang terbaik buat suami tercinta. Bagi isteri yang bekerjaya, masa tetap diluangkan untuk memasak buat hidang seisi keluarga. Apa yang pasti, air tangan adalah pengikat kasih kebahagiaan keluarga.

Sebagaimana perkongsian Fasha Sandar di instagramnya  yang telah muat naik menu masakkan untuk suami dan ahli keluarganya. Beliau juga melahirkan rasa syukur dengan sikap sederhana suaminya yang tidak berkira mengenai menu masakan ringkas. Hanya kos bawah RM20, hidangan yang dimasaknya sendiri siap untuk dihidangkan.

SYUKUR SUAMI TAK CEREWET

Kos memasak bawah RM20 ni boleh makan utk 8 orang. Syukur sbb dapat suami yang tak macam2. Tekak dia pun sama ja, dia kata kering2 pun boleh makan. Tak wajib berkuah utk dia. Senang keja isteri. Masak simple2 ja pun dia kata sedap (amik hati kot. )
Apapun kita semua kena bersyukur. Yang penting, nak bagitau pekasam tu daripada kesayanganku @chentasuci. Pekasam Paling Sedap di dunia.
.

Dalam pada itu, dalam ruangan komen suaminya, Aidil Aziz memuji masakan Fasha bahawa biar ringkas tetapi sedap. ” Simple but nice.”

Seterusnya di ruangan komen, rata-rata peminatnya memuji sikap primadona ini yang rajin memasak dan pandai menguruskan rumahtangga. Nyata pasangan serasi ini sedang menikmati bahagia sejak bergelar suami isteri sejak mendirikan rumahtangga tanggal 29 Mac lalu.


Minum Air Rebusan Lemon Tiap Pagi Banyak Kebaikan. Satunya Boleh Turunkan Berat Badan!

Menikmati air lemon dicampur madu sama ada panas atau sejuk, diakui memang enak dan menyegarkan.

Selain diminum untuk membasahkan tekak yang dahaga, diakui juga lemon ini banyak khasiatnya.

Ini sebagaimana yang dikongsikan oleh Ana Mahabu yang kerap berkongsi petua dan khasiat makanan di media sosial.

Kelebihan Minum Air Rebus Lemon Setelah Bangun

Penyediaan

– Ambil 5 lemon dan basuh hingga bersih. Kemudian potong dua

– Masukkan ke dalam periuk berisi air, kemudian didihkan selama 3-5 minit

– Dinginkan selama lebih kurang 10 minit. Kemudian tapis lemon dan minum air rebusannya pada waktu pagi

– Sekiranya anda tidak menyukai rasanya, tambahkan satu sudu teh madu ke dalam air, kemudian minum

Inilah faedah yang anda dapat dari minum air rebusan lemon setiap pagi :

1. Membantu meningkatkan imuniti

Lemon adalah salah satu buah yang kaya dengan vitamin C. Oleh itu, lemon dikenali sebagai salah satu herba terbaik yang membantu meningkatkan imuniti.

2. Mengubati demam

Lemon adalah buah yang mempunyai sifat antioksidan. Oleh itu, lemon membantu dalam merawat demam dengan sangat berkesan.

3. Meningkatkan kesihatan pencernaan

Lemon adalah buah yang mesti anda makan untuk kesihatan mental. Kerana, lemon membantu membuang sisa yang tidak diperlukan oleh badan.

4. Membantu menurunkan berat badan

Salah satu buah yang kaya dengan serat pektin adalah lemon. Ini akan membantu mengurangkan rasa lapar, seterusnya membantu menurunkan berat badan.

5. Menambah tenaga

Lemon membantu meningkatkan tenaga. Bukan buahnya, tetapi juga aroma kulit lemon yang keluar ketika direbus, yang membantu meningkatkan tahap tenaga.

6. Meningkatkan metabolisme

Lemon membantu dalam membakar kalori dan lemak. Selain itu, lemon kaya dengan kalium dan magnesium, yang membantu meningkatkan metabolisme.

7. Buangkan toksin

Asid nitrik terdapat dalam lemon, jadi ia akan memberikan manfaat penting bagi tubuh. Asid nitrik meningkatkan fungsi enzim dan membantu menyahtoksin badan.

8. Mencegah sembelit

Kandungan asid tinggi dalam lemon membantu melancarkan pergerakan usus. Oleh itu, minum air rebus lemon dapat membantu mencegah sembelit.

Seminggu anda amalkan perubahan pada tubuh Anda

Pertama, setelah menyelesaikan cabaran ‘air lemon seminggu’, anda melihat bahawa kulit di wajah menjadi hampir sempurna.

Bebas jerawat, tiada minyak berlebihan, tidak ada bekas di wajah.

Ketika disentuh, anda merasakan kulit menjadi lebih lembut dan kelihatan lebih cerah.

Anda juga mendapati bahawa air lemon dapat membuat nafasnya tidak berbau, kerana kandungan lemon membantu melawan bakteria di dalam mulut.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Nak Kekal Cantik Dan Ramping, Resipi Banana Smoothie Ni Mudah Aje.

Semua wanita ingin kelihatan cantik dan ramping. Ada yang sanggup makan supplement ratusan sebulan untuk memiliki kulit cantik dan badan yang ramping.

Apa kata buat minuman dengan menggunakan bahan-bahan natural untuk kekal cantik.

Ikuti cara wanita ini menyediakan banana smoothie.

Memang sedap dan banyak khasiat

INI PERKONGSIANYA

Beriya beli suplemen sampai habis beratus ringgit sebab nak cantik dan langsing. Tapi badan tetap bulat dan kulit tak gebu pun. Sakit hati bila fikir duit habis, hasilnya tak ada. Tahukan sebenarnya dengan buat sendiri jus homemade anda pun boleh cantik dan langsing.

Sekarang akak nak share resepi yang sedap yang amat. Ala-ala smoothie dekat cafe-cafe gitu.

Bahan utama yang korang kena ada adalah pisang.

Korang tau kan Pisang amat baik untuk ibu mengandung kerana ia mampu untuk membantu perkembangan janin. Ini kerana kandungan nutrisi seperti kalsium dan juga asid folat. Selain itu pisang juga kaya dengan kandungan vitamin dan mineralnya yang penting seperti vitamin C, vitamin B Kompleks, kalium, kalsium, fosforus, zat besi dan magnesium.

Dan Berita baik untuk mereka yang nak kurus lansing , pisang adalah jawapannya. Kalori yang rendah menyebakan ia sesuai untuk dimakan kerana dapat membantu menurunkan berat badan.

Let’s cantik bersama akak…

Bahan-bahan Banana Smoothie :

1. Pisang
2. Madu
3. Yogurt
4. Cia seed
5. Almond milk

Cara-cara buat :

1. Blend pisang dengan 1/2 cup almond milk
2. Masukan 1/4 cup yogurt
3. Sadu sudu madu dan last sekali masukan cia seed.

Kalau korang nak rasa sejuk tanpa letak ais, masukan dulu pisang dekat peti ais. Taraaa… Banana Smoothie sedia untuk diminum.

Selamat mencuba!

Kredit : aizah zarirah


Petua Cantik Dari Pak Arab, Amal 3 Bulan Dah Nampak Kesannya!

Ramai yang tak tau rupanya khasiat halba bukan untuk dimakan sahaja. Halba juga baik untuk kecantikan kulit tau.

Seperti yang dijanjikan, kali ni ciksu nak share satu petua awet muda. Petua ni ciksu dapat dari Pak Arab yang jual makanan sunnah. Kalau kat negara belah-belah Arab, diorang dah biasa guna serbuk halba ni untuk penjagaan diri dan kecantikan.

Seriusly, dah hampir 3 bulan ciksu amal petua ni. Kesannya puas hati sangat. Jerawat kat muka pun takut-takut nak muncul tau. Kulit rasa smooth sangat bila sentuh.

Bahan-bahan dapat kat dapur je.

1- Halba
2- Putih telur
Cara-cara :

1- Kisar halba sehingga menjadi serbuk.

2- Masukkan serbuk halba ke dalam putih telur.

3- Kacau rata.

4- Sapu kat muka atau tangan.
5- Biarkan kering.
6- Bilas dengan air suam.

Amal seminggu sekali. Boleh rasa keanjalan kulit kat situ. Trust me.

Untuk penggunaan harian, Ciksu amal 3 kali sehari sebagai ganti facial foam. Caranya basahkan muka, pastu sapu serbuk halba kat muka. Gosok perlahan-lahan ke seluruh muka lebih kurang 3 minit. Kemudian, bilas. Terasa kulit begitu anjal sekali. Best sangat. Kalau nak campur dengan foam yang korang guna sekarang pun boleh jugak.

Khasiat halba untuk kulit.
Biji halba mengandungi protein, vitamin C, niasin, kalium, dan diosgenin (yang merupakan sebatian yang mempunyai ciri-ciri yang serupa dengan estrogen). Komponen-komponen aktif lain dalam halba adalah alkaloid, lisin dan L-tryptophan serta saponin.

Serbuk halba ni dapat membantu melembutkan kulit serta mengelakkan kulit menjadi kering. Untuk masalah jerawat mujarab sangat tau.

Cuba la. Tak payah lagi dah beli produk memahal. Itu pun belum tentu bebas bahan chemical yang merbahaya.

Sumber:  Sumaiyah Abdullah via MAHN


“Happy Birthday, Seperti Nampak Baby Bump.” Kongsi Gambar Sambutan Hari Lahir, Warganet Teka Elfira Loy Hamil?

Baru-baru ini Elfira Loy berkongsi beberapa keping gambar menerusi laman Instagram miliknya bersempena dengan ulang tahun kelahirannya yang ke-27 pada 8 Mac lalu.

Walaupun disambut secara sederhana namun tetap meriah dengan dihadiri oleh ahli keluarganya.

Namun, menerusi gambar yang dimuat naik oleh pelakon yang popular menerusi drama Tentang Bulan itu telah menjadi perhatian ramai dan mengundang persoalan netizen.

Elfira atau nama sebenarnya Nurul Elfira Loy Ahmad Sabri berkahwin dengan Muhd Faris Khairol Anwar pada 1 Januari 2019 dan pasangan tersebut dikurniakan dengan cahaya mata sulung, Muhamad Rayyan Khalaf pada 1 Oktober 2019.


Tak Habis Ayat Lagi! Suhaimi Saad Minta Izin Kahwin Lagi, Ina Naim – “Beli Mesin Basuh Dulu”

Masih belum reda lagi tentang isu yang sedang diperkatakan di sosial media tentang poligami. Tidak ketinggalan, baru-baru ini Suhaimi Saad turut berseloroh dengan isterinya, Ina Naim untuk berkahwin lagi.

Pertanyaannya untuk menambah isteri itu dimuat naik dalam laman tiktok miliknya sendiri dan yang paling mencuri hati pengikutnya apabila belum sempat Suhaimi bertanyakan soalan, Ina terus memotong suaminya membeli mesin basuh dahulu jika mahu menambah ‘isteri’ lagi diikuti muka tergamam Suhaimi di hujung video.

Namun video tidak berakhir di situ apabila Suhaimi sekali lagi memuat naik video baru di mana dia mengatakan akan membeli mesin basuh keesokan hari namun isterinya berseloroh mahu meminta dua mesin basuh pula!

Bagai menambah ‘perasa’, lakonan mereka tidak terhenti di situ apabila satu lagi video baharu telah dimuat naik di mana Suhaimi yang kelihatan segak bergaya mahu keluar membeli mesin basuh. Ina yang mengingatkan suaminya untuk membeli dua mesin basuh pula tergamam apabila Suhaimi mendakwa bukan dua mesin basuh, malah akan beli empat mesin basuh mengikut kuota empat isteri!

Meninjau di ruangan komen, perkongsian video itu mendapat pelbagai reaksi daripada netizen yang terhibur dengan gurauan pasangan suami isteri itu. Dalam pada itu, ada yang mengatakan lucu melihat Suhaimi setepek kena dengan isteri. Tidak kurang juga, ada yang berseloroh mengatakan jangan lupa untuk belikan mesin pengering sekali.


“Sini Tempat Orang Nak Mati”. Doktor Cakap Kasar Kepada Pesakit, Lelaki Ini Luah Kecewa

Hospital adalah tempat untuk mendapatkan rawatan kesihatan dan kecederaan yang memerlukan nasihat dan rawatan daripada pakar atau doktor yang bertugas. Di sini adalah tempat pertama akan kita bawa untuk mendapatkan bantuan segera untuk mengelak sebarang perkara yang tidak dingini jika dibiarkan tanpa rawatan.

Namun, siapa yang tidak kecewa apabila kehadiran ke hospital tidak dialu-alukan sebaliknya di lontar kata-kata yang tidak sedap didengar.

DOKTOR BERCAKAP KASAR KEPADA PESAKIT, LELAKI INI LUAH KECEWA

Menurutnya lagi, dia bersedia untuk dipanggil pihak pengurusan agar kejadian berkenaan tidak lagi berulang.

Sehingga perkongsian ini ditulis kira-kira 2 jam lalu, pelbagai komen diluahkan oleh wargamaya yang turut bersimpati dengan kejadian yang menimpa ahli keluarga berkenaan.

Ikuti perkongsiannya. Moga jadi iktibar supaya menjaga etika dalam apa jua perkerjaan yang kita lakukan.

Semalam 02 jan 2023 lebih kurang antara jam 17.40 pm-18.00pm,saya telah membantu menghantar dua orang(1 org dewasa lelaki umur lingkungan 20an dan anak saudara beliau perempuan umur dlm 9 ke 10 tahun) ke unit kecemasan Htaa akibat kemalangan.

Sampainya disana saya di minta merujuk ke bhg rekod dan penerimaan pesakit.
Kemudian sambil mendukung kanak2 tersebut saya di bawa masuk ke dlm bilik kecemasan dan di dalam nya ada beberapa kakitangan hospital lelaki dan wanita.

Bersama saya waktu itu ada sorang staff lelaki baju hijau dan sorang staf perempuan(nama tak ingat). staf tsb minta saya duduk kan budak tsb atas katil.
datang seorang doktor berkacamata dan berbaju T hitam terus bercakap kasar…

Luka je pun…ingat nak mati dah. kemudian dia suruh budak tu buka mulut.(mulut budak tu luka berdarah dan bibir bengkak). Budak tu nenangis cakap sakit .

Doktor tersebut berkasar cakap ” kalau menangis pergi balik. knp dtg sini, sini tempat org nak mati ..budak tu pun menangis ketakutan.

Di sebabkan bnyk kali dia suruh budak tu balik,saya mula bersuara kepada doktor tsb kerana mengapa beliau bercakap kasar sedangkan dia budak.
doktor tsb persoalkan sape saya.

Saya bgtahu saya hanya membantu bawa budak ni ke htaa.
Dia terus cakap dan tunjuk kepada saya dgn kasar …ini semua tempat org2 nak mati je…Terus saya jawab saya akan buat lapuran atas sikap dia.
kemudian doktor tsb keluar dan memarahai bapa saudara budak tadi( bapa saudara budak ni pun luka2).

Saya terus bertanya kpd jururawat perempuan tu siapa nama doktor tersebut…serbasalah dia nak bgtahu..
tapi bila saya terus bertanya akhir beliau memberitahu nama doktor tersebut ialah Dr Abdullah.(betul atau tidak itu nama sebenar saya x pasti tetapi itu lah nama yg di sebut oleh jururawat).

KECEWA TIADA ETIKA KETIKA BERTUGA

Kepada KP Htaa,saya rasa doktor ini tiada etiqa dan beradap.dia sebenarnya mmg tidak berminat menjadi doktor. Usia nampak muda lagi tapi sombong tiada akhlak.
agaknya disebab kan stres bekerja hari cuti sampai tiada akhlak.tiada budi bahasa.

Berkasar kepada budak2 yang masih bawah umur. Peristiwa tsb mmg di saksikan oleh jururawat yg ada bersama ketika itu.
saya sedia di panggil pihak pengurusan htaa mahupun KP sendiri utk memberi keterangan yg jelas.

Moga ada tindakan oleh pihak pengurusan ke atas Dr. tsb agar selepas ini beliau belajar beradab semasa menjalan kan tugas. Ramai juga kakitangan kjaan mahupun swasta yg berkerja berat atau ringan pada hari2 kelepasan.bukan dia sorang sahaja.
mohon tindakan susulan dari pihak HTAA.
sekian.


Boleh Ke  Nak Bayar Fidyah Kepada Ahli Keluarga Sendiri Yang Susah? Ragu Tentang Ni, Ustazah Asma’ Jelaskan!

Ada beberapa sebab seseorang itu ada halangan dan tidak dapat mengganti puasanya dan dia sebenarnya perlu membayar fidyah. Jadi persoalannya, boleh ke seseorang itu membayar fidyah kepada ahli keluarga sendiri yang dilihat miskin dan susah hidupnya?

Nak tahu boleh atau tidak, jom kita baca perkongsian daripada Ustazah Asma’ Harun tentang itu. Diharapkan dapatlah  dijadikan panduan kepada anda atau keluarga anda tentang pembayaran fidyah ini.

Ini perkongsiannya.

MELUNASKAN FIDYAH KEPADA AHLI KELUARGA: BOLEH ATAU TIDAK?

Ustazah, saya dikehendaki membayar fidyah kerana hamil dan risaukan kandungan.

Di manakah saya perlu berurusan untuk menjelaskan fidyah tersebut? Bolehkah saya membayar kepada keluarga terdekat memandangkan mereka susah?

JAWAPAN:

Fidyah hanya boleh dilunaskan kepada golongan fakir miskin sahaja. Firman Allah SWT:

Maksudnya: “Dan wajib bagi orang-orang yang berat menjalankannya (jika mereka tidak berpuasa) membayar fidyah iaitu memberi makan orang miskin”

(Surah al-Baqarah: 184)

Abdullah bin Abbas menyebutkan dalam satu riwayat:

وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ. قَالَ ابْنُ عَبَّاسٍ: لَيْسَتْ بِمَنْسُوخَةٍ،هُوَ الشَّيْخُ الْكَبِيرُ وَالْمَرْأَةُ الْكَبِيرَةُ لَا يَسْتَطِعَانِ أَنْ يَصُومَا فَيُطْعِمَانِ مَكَانَ كُلِّ يَوْمٍ مِسْكِينًا

Maksudnya: “Dan wajib ke atas orang yang tidak terdaya untuk berpuasa memberi makan kepada orang miskin”. Kata Ibnu Abbas, “Ayat ini tidak dimansuhkan. Mereka (yang tidak terdaya) adalah orang tua lelaki dan perempuan yang tidak mampu berpuasa, maka hendaklah mereka memberi makan seorang miskin bagi setiap hari yang ditinggalkan.”

Dijelaskan dalam Kitab Tuhfah al-Muhtaj:

(وَمَصْرَفُ الْفِدْيَةِ الْفُقَرَاءُ وَالْمَسَاكِينُ) دُونَ بَقِيّةَ الأَصْنَافِ لِقَوْلِهِ سُبْحَانَهُ وَتَعَالَى : طَعَامُ مِسْكِينٍ [البقرة: 184] وَهُوَ شَامِلٌ لِلْفَقِيرُ أَسْوَأُ حَالًا مِنْهُ فَيَكٌونُ أَوْلَى.

Maksudnya: “Saluran fidyah adalah kepada fakir miskin, bukan untuk asnaf yang lain, sebagaimana firman-Nya, ‘Sebagai makanan orang miskin’. Perkataan miskin ini turut merangkumi golongan fakir, atau orang fakir yang lebih teruk keadaannya berbanding orang miskin, maka orang fakir lebih utama lagi (untuk diberikan fidyah).”

Fidyah adalah hak golongan fakir miskin sahaja. Ia tidak boleh disalurkan kepada orang lain walaupun mereka termasuk dalam kalangan asnaf zakat.

Hukum pengagihan fidyah, adalah berdasarkan hukum pengagihan zakat, kaffarah dan nazar umum. Maka, seseorang itu tidak boleh membayar fidyah kepada orang yang di bawah tanggungannya.

Di dalam al-Fiqh al-Manhaji menyatakan:

“Sesungguhnya sesiapa yang diwajibkan ke atasnya membayar zakat, tidak sah sekiranya ia menunaikan zakat dengan memberikan zakat kepada sesiapa yang di bawah tanggungan nafkahnya. Sama ada ia daripada isteri, usul (ibu, ayah dan ke atas) dan furu’nya (anak-anak dan ke bawah) walaupun keadaan mereka itu fakir atau miskin.”

Di dalam Kitab al-Muhazzab li al-Syirazi karangan Imam al-Syirazi, beliau menyatakan:

“Tidak diharuskan seseorang itu untuk membayar kepada kaum kerabat dan isterinya yang berada di bawah tanggungan nafkahnya. Ini kerana mereka tidak memerlukan kepadanya (zakat) dan mereka mendapatkan keperluan itu daripada nafkah yang wajib diberikan kepada mereka.”

RUMUSAN:

Wallahua’lam.

Semoga bermanfaat buat semua.


“Jari Tu Macam Timun Je Nak Gigit!”  Warganet Terhibur Gelagat Anak Hanis Zalikha Ala Juru Terapi Kecantikan.

Momen bersama keluarga adalah paling indah untuk di kenang. Lebih manis juga apabila bersama anak-anak.

Begitu yang dipaparkan oleh selebriti popular ini menerusi instagramnya. Buat peminat pasangan selebriti ini, Hairul Azreen dan Hanis Zalikha pastinya anak mereka juga sering mendapat perhatian umum iaitu Yusuf Iskandar dan Alisa Aisyah.

Sehingga apa sahaja yang dilakukan mereka dan dikongsikan menerusi laman sosial Instagram membuatkan pelbagai reaksi seronok ramai dapat melihat momen keluarga bahagia itu.

Begitu yang dipaparkan menerusi instagram terbaru, Hanis Zalikha berkongsi momen manis bersama anak, Alisa melakukan spa ringkas di rumah.

Gelagat Alisa bagaikan juru terapi menghiburkan warganet. Ikuti lanjut video ini.

Mommy + Daughter fun time bersama Alisa .

Spa time di rumah dengan my mini me @thealisaaisyah , cucumber + must-have masking device UFO dari @foreo_my .

Memang seronok & relaxing DIY spa session ni – sebab bila UFO dah heat up, memang betul rasa macam spa. Hanis pakai dengan moisturizer untuk lock-in moisture bila skin treatment dah complete.

Siapa nak spa session by Alisa – komen 💓 di bawah.

Berikutan perkongsian itu, peminat meninggalkan komen terhibur dan teruja dengan gelagat anak bongsunya.

“eh geramnyaaa tgok alisa tu pandai dia main spa dgn mommy dia eeee”

“That tiny hands.

“geramnyaaa. Jari dia tuhhh gigit karang!

“Berapa rate spa ni? so exclusive. siap taste dulu cucumber tu rangup ke tidak.


Jangan Buat Main Bila Isteri Kemas Beg Balik Kampung. Suami Kena Respect  Hal Ini Bila Musim Raya

Memang suami kena respect isteri bila bab kemas beg bila balik kampung. Semu keperluan disediakan lengkap. Tugas suami hanya pastikan beg-beg disusun dengan kemas dalam kereta. Betul kan. Mungkin ada segelintir suami bantu isteri tapi majoriti tugas-tugas ini semua diuruskan oleh isteri.

Perkongsian  inspirasi ini pernah viral oleh puan Izyan Izdihar Shaarani moga menjadi pedoman bersama.

Jangan kau pertikai apa bini kau buat. Jangan ingat kemas beg tu senang.

Walaupun kemas beg tu like kemas BEG je, tapi ia merupakan task paling mencabar bagi seorang isteri.

Dia perlu fikiran yang tenang, mood yang stabil, fokus yang bertumpu dan masa yang optimum untuk lakukan task tu dengan baik.

BAJU RAYA BANYAK JENIS

Jangan kau fikir semua baju adalah BAJU. Baju ni ada banyak jenis baju.

Baju balik kampung.
Baju untuk masak di malam raya.
Baju pagi raya.
Baju ke dapur pada hari raya.
Baju berjalan ke rumah saudara.
Baju casual di malam hari pada hari raya.

TUDUNG PUN ADA KATEGORI

Tu baru kategori baju isteri tu sendiri.
Belum masuk tudung.
Tudung jangan kau ingat satu jenis je.
Ada tudung sarung untuk ke dapur.
Ada shawl nak pakai pagi raya.
Ada tudung bawal nak match dengan baju casual.
Inner tudung.
Anak tudung.
Pin tudung.

PIN PUN BANYAK JE TAU

Pin ni pun ada banyak kelas.
Pin kat telinga kena tajam.
Pin kat dagu kene kecik.
Pin kat bahu kena besar sikit.
Pin kat baju kebaya kena besar gedabak.
Pin baju biasa tu pun kena ada takut kain longgar

Belum baju anak.
Uiii..tu lagi banyak jenis.

BAJU ANAK PUN ADA JENISNYA

Baju raya.
Baju bila dah tengah hari.
Baju tidur.
Baju ganti kalau baju raya dah comot.
Baju kalau tido dalam aircond.
Baju untuk turn tidur rumah yang takde aircond.
Baju berlubang, baju takde lubang.

Tu kalau seorang anak.
Kalau ada 5?6?

Suami punya pun dia kena fikirkan jugak.
Bukan takat baju melayu je.
Butangnya, sampin nya, songkoknya.

IRON PUN BAWA

Itu baru baju.
Baju tu pulak ada dekat 20 pasang yang dia dah siap iron. Siap congak hari pertama baju ni, hari kedua baju ni. Kalau seminggu kau balik kampung, ha memang nak roboh lah handle tangan kat ceiling kereta tu dia sangkut. Silap aribulan boleh melengkung bumbung kereta.

Belum dia nak bawa balik kipas, tilam, bantal selimut, extension, ubat nyamuk letrik dan segala keperluan alat tidur agar tidur suami dan anak anak lena.

Iron pun dia bawak weh!

KASUT RAYA

Kasut?
Ha..ada kasut raya.
Ada kasut kalau nak pergi pasar kat rumah mak nanti.
Ada kasut kalau nak jalan jauh.
Hmmmmmm

Fuh…tu je..
Tu je?
Belummmmmm…

Kuih raya..kerepek raya..kek lapis..kek coklat…serunding..dodol…

BARANG KEPERLUAN MANDI PUN MESTI ADA

Ha…mandi cemane mandi…
Sabun mak..sabun anak..sabun bapak tak payah. Dia tibai je sabun apa apa yang ada dalam bilik mandi tu karang.

Shampu, ubat gigi, berus gigi, semua tu mesti cukup. Takde nak main sebat je orang lain punya walaupun dalam bilik air rumah mak tu karang ada dekat 10 jenis sabun mandi sebab semua orang bawak sendiri punya

Ha..ok…cukup dah kot. Nak meletup dah pun beg tu ha.

Eh…ada lagi!
Barang mekaaappppp…

Bedak anak, bedak mak, shaver bapak, minyak rambut bapak..deodoran aih semualah… Ketip kuku pun dia bawak.. Cotton bud.. Dan penyepit bulu ketiak pun ada. Entah bila dia ada masa nak proses pun tak tahu

CHARGER GAJET

Charger handphone..charger charger..
Tuuuuu kalau dia tak ingat memang takde le bercaj handphone tu karang.

SET KESIHATAN ANAK

Dan…dan…
Dia siap ada plan kontigensi.
Bawak panadol..minyak angin..blood pressure meter..home thermometer..mopiko..tiger balm..kot anak demam lah..takut anak kene gigit sengkenit lah. Macam macam.

Jarum jahit pun ada..benang..gunting…kot tertetas jahitan kat ketiak ke..tercabut butang baju raya anak ke..

Haaaaa……
Ok.
Ada dah semua.
Fuhh…legaa….
Ok zip beg!

Suami kerjanya apa?
Angkat je beg banyak banyak tu susun dalam kereta.
Jangan cakap pape.

Angkat.susun.senyum.

Sumber: Izyan Izdihar Shaarani


Hibah Ke Wasiat, Mana Satu Pilihan Terbaik. Peguam Ni Jelaskan.

Persiapkan diri kita dengan ilmu dan pengetahuan tentang harta peninggalan untuk diwarisi kepada ahli keluarga yang masih hidup agar kehidupan mereka terjamin.

Baca perkongsian daripada seorang peguam syarie ini sama ada perlu lakukan hibah atau wasiat.

Yang Mana Satu : Hibah Ke Wasiat?

Hibah ke Wasiat sebenarnya dua2 ada fungsi dan peranan dia masing2. Susah nak faham kalau kita hanya bagi fakta2 sahaja. Saya kena buat part demi part sebab saya ada banyak kes2 dan kisah benar nak dikongsi. Supaya melalui kes2 dan kisah benar tu lebih mudah orang ramai nak faham aplikasi hibah dan wasiat yg lebih praktikal bukan berdasarkan teori sahaja.

Ok biasanya yg banyak bertanya pasal hibah dan wasiat ni golongan wanita para isteri2. Sebab mereka tahu bahagian mereka paling sedikit. Sampai ada yg mintak tolong saya..”puan tolong la pujukkan suami saya supaya buat hibah. Kalau saya yg cakap nanti dia ingat saya cuma nak harta dia dan nak suruh dia mati dulu dari saya..” Haa.. siapa yg pernah terfikir dialog di atas? Saya tak boleh pujukkan.. nanti jadi lain pulak. Yang saya boleh bantu hanya tolong bagi kefahaman dan kesedaran sahaja.

Tapi kalini saya nak kongsikan 1 kes yg melibatkan org lelaki sendiri. Seorang lelaki yg juga suami dan ayah kpd seorg anak perempuan datang berjumpa saya untuk buat hibah. Umurnya muda lagi tapi dah ada harta 2 biji rumah yg lokasinya agak strategik dan beberapa ekar kebun sawit. Profil kewangannya mmg cantik dgn beberapa pakej insurans yg diambil dan beberapa pelaburan yg dibuat. Apa yg membuatkan beliau nekad nak buat hibah?

Ceritanya.. ”Isteri saya surirumah. Saya hanya ada seorang anak perempuan. Adik-beradik saya ramai lelaki dan ibu saya masih hidup. Baru2 ni saya ada borak2 santai bagitau nak merancang harta saya dgn keluarga. Adik-beradik saya tak setuju. Katanya diorang pun ada hak ke atas harta2 saya. Ibu saya pun ada cakap dia nak bahagian atas rumah saya. Saya terkejut dan tak sangka! Sebab saya masih hidup dan harta2 saya belum pun jadi harta pusaka lagi tapi mereka dah berkira2 bahagian mereka. Hubungan saya dgn adik-beradik pun taklah rapat sgt sebenarnya. Sebab tu saya tak lantik mereka jadi saksi saya pun puan. Tak sangka apa yg saya baca selama ni tentang perebutan harta terjadi kat keluarga saya sendiri. Bezanya saya masih hidup. Saya tak dapat bayangkan apa nasib isteri dan anak perempuan saya kalau saya tak buat apa-apa..”

Oo patutlah beliau nekad betul nak buat hibah. Betul lah..selagi tak kena batang hidung sendiri memang kita tak akan sedar. Agak2 kalau si suami ni buat wasiat nak bagi semua harta dia kepada isteri dan anak perempuan dia sahaja..apa akan jadi pada wasiat dia? Cuba bayangkan.. selepas kematian dia..dgn struktur faraid yg sama..agak2 adik-beradik lelaki dan ibu dia cabar tak wasiat tu? Sebab mereka pun waris2 si suami dan berhak dapat bahagian faraid. Kalau mereka tak setuju dengan wasiat tu, mereka boleh cabar wasiat tu di mahkamah syariah. Hanya mahkamah syariah sahaja yg ada bidangkuasa untuk tentukan samada wasiat tersebut boleh dilaksanakan atau tidak bukannya agensi yg menyediakan wasiat tu. Antara perkara penting yg mahkamah akan ambil kira :

1) Adakah wasiat itu mengikut hukum syarak? Tidak. Kerana wasiat itu dibuat kepada waris iaitu isteri dan anak perempuan. Sdgkan wasiat sepatutnya dibuat kepada BUKAN waris. Tambahan lagi dibuat ke atas semua harta bukan 1/3 sahaja.

2) Jika wasiat dibuat kepada waris..adakah waris2 yg lain setuju? Jika waris2 yg lain setuju tak ada masalah maka wasiat tersebut boleh dilaksanakan. Tapi dalam kes ini? Jika ada waris2 yang cabar maka wasiat itu akan terbatal dan tak berkuatkuasa.

Maka akhirnya harta2 si suami tadi akan dibahagikan secara faraid. Dan bahagian isteri hanya 1/8. Apa akan jadi pada nasib isteri dan anak perempuan tadi jika msg2 akan menuntut bahagian ke atas rumah tu? Adakah itu hasrat si suami tadi semasa menulis wasiat? TIDAKKK! Perkara tu takkan terjadi puan..sebab saya masih hidup dan saya nak buat hibah sekarang! Fuhh tersedar dari lena dan igauan mimpi ngeri rupanya..

Adakah hibah tak adil dan melarikan hak waris2 yg lain? Perlu difahami..hibah dibuat semasa hidup. Dan harta tersebut bukan lagi harta pusaka. Kita berhak nak bertasarruf dgn harta kita sendiri. Nak bagi kat orang atau nak jual itu hak kita. Kecuali kalau kita dah mati, harta itu bukan harta kita lagi. Ia akan jadi harta pusaka. Barulah perlu ditadbir mengikut prosedur harta pusaka.

Nota 1 : Suami tu cuma hibahkan rumah2 dan kebun sawit kat isteri dan anak perempuan dia je. Sbb nak pastikan isteri dan anak dia ada tempat tinggal dan pendapatan lepas dia mati nanti. Harta2 dia yg lain macam ASB, saham2, wang tunai dll tu semua dia tak hibahkan pun. Tetap akan diagihkan secara faraid kpd waris2 yg lain.

Nota 2 : Yang saya faham hibah tu hadiah. Habis tu kalau dah hadiahkan semua harta2 kita kat orang, kita dah tak ada apa2 harta lagi la kan? Kalau isteri dan anak tinggalkan saya macamana? Haa sebab tu nak buat hibah pun kena ada ilmu bukan pakai buat je. Hibah kan ada banyak jenis. Hibah mutlak dan hibah bersyarat. Keperluan setiap orang tak sama.

Hibah tu tak zalim. Yg zalim tu org yg tak nak cari ilmu yg betul tentang hibah dan wasiat. Hibah bukan melarikan pusaka tetapi merancang harta.

Sumber : Roslina Safiyah & Co.


Suami Adalah Kunci Syurga Untuk Isteri.Hidup Ini Saling Melengkapi. Hargailah!

Hidup ini sementara untuk kita harungi bersama pasangan hidup. Begitu juga dengan suami tersayang.
Bagi seorang isteri, rumahtangga yang bahagia adalah kehidupan yang diimpikan.

Keluarga sakinah terbentuk daripada suami yang memimpinnya.

Ikuti perkongsian ini.

Syurga untuk suami dan ayah

1. Perkataan takpe yang mengundang bahaya

Seorang lelaki yang telah berkahwin, bukan sahaja perlu menanggung dosa sendiri, malah dia juga perlu menanggung dosa si isteri, anak-anak perempuan yang belum berkahwin dan anak-anak yang belum baligh.

Beringat-ringatlah wahai isteri dan anak perempuan, jangan asbab kita suami dan ayah yang baik ini Allah humban ke dalam neraka.

Jangan tertipu dengan perkataan takpe…

Takpe buka aurat kerana belum dapat hidayah.

Takpe bertiktok sampai menampakkan keghairahan kerana itu trend terkini.

Takpe buat tutorial makeup kat laman sosial kerana nak jual products.

Takpe buat video prank sampai masuk bilik, tidur atas katil sebab nak buat orang terhibur.

Allahuakbar…Banyaknya dosa yang nak suami dan ayah tanggung.

Hargailah tanggungjawab seorang suami dan ayah. Patuh segala arahan dan permintaannya.

Besar tanggungjawab mereka yang sebenar.

Berperanan sebagai tiang dalam masyarakat bermaksud menguasai ilmu dunia dan juga akhirat. Jika pekerjaannya ahli perniagaan, Engineer, Arkitek, Doktor, Guru dan sebagainya, paling koman dia perlu jadi imam solat lima waktu untuk anak isteri, mesti pandai baca al-Quran dan mengajarkannya ( jika hafiz al-Quran lagi hebat nilainya di sisi Allah), baca tahlil serta miliki ilmu asas pengurusan jenazah jika berlaku kematian jiran terdekat serta menguasai asas ilmu faraid.

Jika kita longgokkan macam2 masalah pada mereka, berpeluangkah mereka meningkatkan diri untuk menjadi lelaki Qawwamah mengikut kehendak Ilahi…

Mereka hanya manusia.

2. Telan semua peel isteri dan anak dengan sabar

Kena rajuk, kena marah nga isteri tapi nafkah jalan macam biasa. Ada ayah atau suami yang sanggup korbankan keinginan. Mereka ada perasaan marah, sedih, gembira, mahu disayangi, disantuni, dimanja. Tapi kita buat seolah mereka takde perasan itu.

Yang kita nampak mereka kuat, mereka kebal tapi jika kita selak satu persatu pengorbanan mereka.. boleh menyesal seumur hidup dibuatnya kerana kita tidak pernah nak jaga perasaan mereka.

Kena ingat satu perkara.Suami adalah kunci syurga untuk isteri.

.Dosa isteri dan anak perempuan pula jadi penyebab mereka ke neraka.

KEBAIKKAN SUAMI

Ingatlah kebaikan seorang suami dan ayah. Mereka sanggup berdikit-dikit setiap kali mendapat gaji, tidak pernah dahulukan diri sendiri, tetapi meletakkan keperluan keluarga sebagai pariority.

Teringat almarhum ayahanda, bekerja sebagai pegawai halaqah ( menyampaikan kuliah agama dari masjid ke masjid), gaji tidak sebesar manapun tetapi pengorbanan untuk membesarkan anak seramai 9 orang, sanggup travel sejauh 50 KM ( kadang-kadang naik motor) dan bermalam di surau bertemankan suara unggas dan nyamuk, tidur beralaskan tikar ( surau kayu dan banyak lubang). Alhamdulillah, rezeki kami tidak pernah sempit malah sentiasa mencukupi.

Allahuakbar..

pengorbanan inilah yang telah membentuk jati diri saya sebagai anak. Inilah motivasi paling hebat.

3. Lindungilah aurat isteri dan anak.. Please

Melindungi dan mengasihi ahli keluarga , bermaksud menyelamatkan mereka dari bakaran api neraka. Memilih pakaian yang baik-baik untuk ahli keluarga, menyediakan keperluan yang baik-baik, bekalkan pengetahuan yang baik-baik. Wajib..Dek kerana perubahan zaman, tanpa sedar kita teruk dijajah dengan 3F, Fesyen, Fun (Hiburan) dan Food ( Makanan).

Semuanya terhidang, semakin lama fesyen yang melampau sudah dianggap biasa-biasa, hiburan yang keterlaluan juga menjadi halwa, begitu juga makanan yang datang dari pelbagai sumber tidak termampu untuk dibeza. Hanya ilmu, kebijaksanaan, iman dan takwa yang mampu membimbing diri untuk kekal istiqamah dalam sunnah.

4. Maafkanlah isteri dan anak-anak.. Sesungguhnya mereka adalah ujian dari Allah

Sikap orang islam yang paling baik ialah sabar dan pemaaf. Bijak mengawal emosi dan kemarahan dalam apa jua keadaan. Inilah bahagian yang paling susah. Tidak ramai orang lelaki yang dapat mengawal emosi apabila berada dalam keadaan tertekan, terutamanya apabila diasak dengan ujian yang bertubi-tubi.

Seorang suami yang adil kepada isteri dan anak-anaknya tidak akan membuka aib mereka di hadapan orang lain. Tidak merendahkan antara satu sama lain dan menghargai setiap usaha yang dilakukan oleh ahli keluarga sekalipun ia kebaikan yang kecil.

Amalkan sunnah bermusyawarah apabila berdepan dengan masalah tertentu. Keadilan yang dituntut oleh agama ialah bagaimana seorang lelaki itu bertindak waras terhadap keluarganya.

5. Hormat suami dan ayah sebagai pemimpin keluarga

Nabi pernah bersabda:

Setiap kamu adalah pemimpin

Dan setiap pemimpin bertangungjawab terhadap apa yang dipimpinnya.

Seorang imam (pemimpin) bertanggungjawab terhadap rakyat di bawah pimpinannya.

Seorang lelaki bertanggungjawab terhadap ahli keluarga serta mereka yang terletak di bawah tanggungannya..

(Sahih Bukhri)

Tanggungjawab paling besar seorang lelaki terhadap ahli keluarganya ialah mengajar tentang kalimah tauhid, ilmu tentang ketuhanan, menerapkan rasa kasih dan sayang pada Rasulullah SAW, menghidupkan sunnah Baginda di dalam rumah dan selalu membugarkan segala kisah perjuangan Baginda untuk ummat manusia.

Isteri yang sayang dan kasih kepada Rasulullah SAW dengan asbab dipupuk oleh seorang suami akan menjadikan kehidupan ini diberkati , melahirkan zuriat yang baik dan cerdik.

Tidak ada contoh paling baik yang Allah bekalkan untuk manusia kecuali Nabi Muhammad SAW.

Ingat! Jangan pernah memandang kehidupan beragama ini jumud dan tidak moden, kitalah yang membentuk persepsi sedemikian. Nak bahagia cari orang yang beragama, nak gembira cari sahabat yang beragama, nak cemerlang dan berjaya kena jadi orang yang beragama nak genggam dunia dan akhiratpun mesti bijak ilmu yang selari dengan agama.

Allahumma Thabbit Qalbi Fi Diinik.

Yakin dan percayalah bersikap adil dan seimbang dalam setiap tindakan mampu menyelesaikan banyak masalah sosial.

Lelaki yang berani mungkin akan kalah,

Tetapi tidak mungkin mengalah.


Patutlah Ramai Suka Makan Kacang Gajus, Ini Khasiatnya

Kacang gajus adalah kacang yang berasal daripada biji buah gajus. Kacang ini sering dijadikan makanan ringan atau makanan diproses terutamanya untuk kek.

Di sebalik keenakan rasa kacang gajus, ia mempunyai banyak manfaat untuk kesihatan dan dikaitkan dengan penurunan risiko pelbagai penyakit. Kacang gajus mengandungi protein dan mineral penting termasuk tembaga, kalsium, magnesium, zat besi, fosforus, potasium dan zink.

Jom ikuti lanjut perkongsian Dr Zubaidi Hj Ahmad

INI KHASIAT KACANG GAJUS

1. Kesihatan otot dan saraf
.
Kacang gajus adalah sumber magnesium penting untuk pembentukan tulang, otot, tisu dan organ tubuh lain.

Kandungan magnesium membantu mengekalkan tekanan darah, meningkatkan imuniti, mengekalkan fungsi saraf dan mengekalkan tulang yang kuat.
.
2. Mengurangkan risiko diabetes
.
Kacang gajus mengandungi jumlah gula sangat rendah dan tiada kolesterol jahat. Ini membolehkan kacang gajus selamat diambil pesakit diabetes, malah membantu mengurangkan risiko diabetes Jenis 2.
.
3. Meningkatkan kesihatan tulang dan gigi
.
Kacang gajus membekalkan fosforus yang penting untuk pembentukan tulang dan gigi. Kandungan fosforus juga membantu dalam sistesis protein, menyerap lemak dan karbohidrat serta penyelenggaraan kesihatan sel.
.
4. Meningkatkan sistem imun
.
Kacang gajus mengandungi zink yang memainkan peranan penting dalam menguatkan sistem imun menentang jangkitan mikrob dan menyembuhkan luka.

Ia juga sangat penting dalam tempoh kehamilan untuk pembesaran bayi dan perkembangan kanak-kanak bagi mengekalkan tubuh yang sihat.

Sumber: Dr Zubaidi Haji Ahmad


Jika Asyik Pening Kepala, Ini Petua Cara Alami. Boleh Cuba, Memang Berkesan!

Rasa pening kadang-kadang kita alami dalam hidup kita. Ia tidak berbahaya. Rasa pening ini kadang kala kita rasa seperti ‘kepala ringan’, rasa tidak seimbang tubuh dan ada kala rasa seperti ‘mahu pengsan’.

Pening itu sendiri bukanlah penyakit. Ia adalah simptom (gejala atau tanda) seseorang itu mungkin mengalami masalah tekanan darah rendah, masalah lemah jantung, masalah saraf, masalah kekurangan darah merah, kekurangan gula dalam darah, jangkitan kuman dalam telinga, stroke, masalah penglihatan, migraine, kemurungan/keresahan melampau, kecederaan kepala, dan banyak lagi. Ia juga boleh berlaku akibat kekurangan air dalam tubuh (dehidrasi), terlalu banyak melakukan aktiviti fizikal, gegaran semasa dalam kapal terbang atau kenderaan darat (motion sickness), perubahan hormone dalam tubuh dan kesan sampingan dari ubat-ubatan sintetik.

Rasa pening yang biasa, selalunya cepat sembuh apabila kita berehat. Cuma kadang kala kita tidak tahan dengan keadaan seperti ini. Nasihat saya ialah agar buat pemeriksaan doctor bagi memastikan bahawa pening yang dialami bukanlah suatu yang berbahaya. Jika sudah mendapat pemeriksaan doctor, selalu pesakit akan diberikan beberapa ubat untuk mengurangkan rasa pening ini. Ia bukan rawatan sebenar hanya ubat yang membantu mengurangkan rasa pening.

Rawatan dan ubat sebenar akan diberikan jika seorang pesakit dikenalpasti mengalami penyakit tertentu. Dengan merawat penyakit tersebut, rasa pening akan hilang. Bagi mereka yang tidak mahu menggunakan ubatan sintetik bagi mengurangkan rasa pening, saya mencadangkan beberapa cara.

1. Menarik nafas dalam. Ia adalah teknik yang terbaik untuk mengurangkan pening kerana ia akan membekalkan oksigen pada otak secukupnya, membuatkan sistem saraf menjadi relaks, dan dengan perlahan-lahan ia mengurangkan rasa pening.

• Duduk atau baring dalam keadaan yang selesa.

• Letakkan satu tangan pada abdomen, dan letakkan ibu jari dari tangan yang satu lagi untuk menutup satu lubang hidung. Tutup mulut.

• Bernafas perlahan-lahan melalui lubang hidung yang tidak ditutup itu. Cuba bernafas secara maksima hingga terasa tangan yang menyentuh abdomen bergerak ke hadapan.

• Tahan nafas dengan menutup kedua-dua lubang hidung. Tahan sehingga kita tidak mampu lagi bertahan. Kemudian lepaskan nafas perlahan- lahan melalui mulut (secarmeniup bibir).

• Ulang langkah-langkah ini sebanyak 10 kali.

2. Minum air secukupnya. Dehidrasi akan menyebabkan rasa pening. Ia berlaku apabila kita jarang minum air, dalam cuaca yang sangat panas atau selepas melakukan aktiviti fizikal. Boleh minum air minum sedikit-sedikit, untuk mengurangkan rasa loya dan muntah.

3. Makan sedikit. Rasa pening juga boleh disebabkan oleh tahap gula dalam darah yang rendah, terutama pesakit diabetis. Bagi pesakit yang tiada penyakit diabetes, rasa terlalu lapar juga boleh menyebabkan rasa pening. Jadi bila pening, boleh cuba makanan yang tidak pedas, berminyak dan masam. Makan sedikit bagi mengurangkan rasa pening. Saya mencadangkan pengambilan buah-buahan yang manis (bagi bukan pesakit diabetes) atau kekacang yang dapat memberikan tenaga segera.

4. Halia telah terbukti dapat mengurangkan rasa pening dan loya/muntah. Ia merangsangkan pengaliran darah pada otak, dengan ini mengurangkan rasa pening. Setengah inci halia dipotong dan diperah jusnya. Ia boleh dicampur dalam segelas air suam atau dalam segelas air panas. Kepingan halia yang direndam dalam madu juga boleh diambil dengan cara menghisapnya perlahan-lahan.

5. Lemon mengandungi vitamin C, yang membantu meningkatkan daya tahan dan mengurangkan rasa pening dan loya. Ia membantu meningkat metabolism dan tenaga. Perahkan separuh buah lemon dalam gelas air, Campurkan sedikit madu sebanyak satu atau dua sudu. Minum 3 kali sehari.

6. Madu mempunyai kandungan gula bersama mineral dan enzim. Ini membantu meningkatkan tenaga. Campurkan dua sudu teh madu bersama dengan cuka buah-buahan (seperti cuka kurma atau cuka epal). Campurkan dalam segelas air suam. Minum perlahan-lahan. Boleh campur dengan setengah inci kayu manis (cinnamon) dan diminum setiap hari.

7. Ginkgo Biloba. Ia adalah herba yang banyak dijual secara komersial melalui farmasi dalam bentuk kapsul. Ia adapat mengembangkan saluran darah dan mengurangkan rasa pening dan loya. Ia juga mengurangkan rasa berdesing dalam telinga. Dos yang biasa diambil ialah 40-50 mg, diambil tiga kali sehari.

8. Makan makanan yang sihat. Makan makanan yang sihat dapat membantu merawat rasa pening. Jika rasa pening itu disebabkan oleh kekuarangan sel darah merah (anemia), tekanan darah rendah dan kandungan gula rendah dalam darah, dengan memakan makanan yang sihat yang kaya dengan zat besi, vitamin A, folic acid dan fiber. Makanan yang sihat adalah makanan yang rendah gula dan lemak tepu.

Makanan yang kaya dengan zat besi seperti hati, tauhu, bayam, badam, kurma dan asparagus. Makanan yang kaya dengan vitamin C pula adalah oren, lemon, cili benggala, broccoli, anggur, dan bayam. Makanan yang kaya dengan folic acid seperti sayur-sayuran hijau, hati, pisang dan broccoli.

Jadi pemakanan yang sihat dapat membantu mengekalkan kesihatan yang baik dan mengurangkan rasa pening.

Kredit: Dr Zubaidi Hj Ahmad


Kurangkan Risiko Dapat Penyakit Dengan Minum Kopi Tanpa Gula!

Buat keluarga yang menggemari minum air kopi tentu boleh tersenyum lebar membaca perkongsian ini. Apa tidaknya, minuman favorite tersebut dikatakan dapat menjadikan diri lebih sihat.

Hal ini dikongsikan oleh Dr Zubaidi Hj Ahmad, dan ini fakta yang diberikan. Jom semak.

HIDUP LEBIH SIHAT DENGAN SECAWAN KOPI

Ramai di antara kita yang seolah-olah “tidak boleh hidup” jika tidak minum secawan kopi di waktu pagi.

Saya suka berkongsi satu kajian, menunjukkan bahawa meminum kopi dikaitkan dengan panjang umur dan kebarangkalian mendapat penyakit kronik termasuk kanser yang rendah.

Kajian ini diterbitkan dalam jurnal perubatan yang terkenal, Annals of Internal Medicine. Kajian yang dilakukan di University of Southern California yang melibatkan 185,000 orang selama 16 tahun.

Saintis mendapati mereka yang minum satu cawan kopi
tanpa gula mempunyai kebarangkalian 12% untuk hidup lebih lama berbanding dengan mereka yang tidak minum kopi dalam hidup mereka.

Mereka yang minum dua atau tiga cawan kopi mempunyai kebarangkalian untuk bebas dari penyakit kronik termasuk kanser sebanyak 18%.

Dalam kajian yang lain, saintis yang melibatkan setengah juta orang di srluruh Eropah mendapati meminum kopi dapat merendahkan risiko untuk mendapat penyakit kardiovaskular dan penghadaman.

Terdapat juga kajian yang menunjukkan bahawa dengan minum kopi tanpa gula setiap hari dapat merendahkan risiko mendapat penyakit.

Parkinson’s dan Alzheimer’s dan dapat mengawal gula dengan lebih baik bagi pesakit diabetes. Ia juga dikatakan dapat meningkatkan sistem kekebalan tubuh.

Jadi minumlah kopi tanpa gula untuk mendapat kebaikan kopi.
Namun ada orang yang sensitif terhadap kopi (yang mengandungi kafein). Mereka mungkin akan mengalami rasa sakit kepala, degupan jantung yang laju, dan rasa tidak selesa dalam perut.

Ambillah dalam kuantiti dan pada yang masa yang sesuai.

Semoga bermanfaat.


“Selepas Lapan Tahun Terpisah, Datuk Awie Akhirnya Bertemu Dengan Dua Anaknya” – Dato’ Awie

Menerusi akaun Instagram Berita Harian, telah dikongsikan gambar pertemuan semula antara Dato’ Awie dan anak-anaknya, Putra Ahmad Rezzki dan Putri Qasseh Antasha selepas 8 tahun terpisah. Sebagaimana yang dimaklumkan oleh Dato’ Awie ketika malam gala filem, Sue-On baru-baru ini, Aidiladha kali ini sangat bermakna untuk Dato’ Awie.

Menurut laporan portal Berita Harian, Dato’ Awie berkumpul bersama anak-anaknya ini di sebuah hotel. Perjumpaan ini turut disertai oleh anak-anak Dato’ Awie yang lain iaitu Putri Aleeya Antasha, Putri Aleefa Antasha, Putra Ahmad Merrah dan juga isteri Dato’ Awie, Datin Sharifah Ladyana Syed Samsuddin.

Bekas isteri Dato’ Awie, Rozana Misbun juga turut sama bersama keluarga besar ini. Antara ungkapan yang ditulis oleh Dato’ Awie berbunyi ‘Terima kasih Allah kerana mendengar doa-doaku. Sekian lama terpisah akhirnya dapat aku bertemu dengan anak-anakku. Syukur Ya Allah’.

Dato’ Awie turut mengatakan anak-anaknya ini hartanya dunia akhirat dan berharap agar perjumpaan ini menjadi titik permulaan yang baik untuk semua. Sudah besar Rezzki dan Qasseh, cantik dan handsome sama seperti kakak-kakak dan abang mereka.

Pastinya rasa gembira yang Dato’ Awie rasanya kini tidak dapat digambarkan dengan kata-kata. Impian untuk bersatu kembali bersama anak-anak dimakbulkan oleh Allah. Melihat kesemua anak-anak di hadapan mata, hanya Allah yang tahu betapa syukurnya Dato’ Awie atas nikmat ini.

Menerusi perkahwinan dengan Rozana pada 20 Jun 2005, mereka juga dikurniakan seorang lagi anak iaitu Merrah.Awie dan Rozana bercerai pada 1 November 2014 dan Merrah kini tinggal bersama Awie.

Awie juga memiliki dua cahaya mata menerusi perkahwinan pertama dengan penyanyi, Arni Nazira iaitu Putri Aleeya Antasha dan Putri Aleefa Antasha. Pada 7 Oktober 2016, Awie mendirikan rumah tangga bersama Sharifah Ladyana dan dikurniakan seorang anak lelaki pada 2020.

Sumber: Berita Harian, Facebook Dato’ Awie

Baca artikel menarik lain di sini:


‘Alam Ghaib Ni Wujud.” Walaupun Hampir 2  Bulan Menghilang, Keluarga Pendaki Hilang Di Pulau Mawar Tetap Ikhtiar

Belum sempat habis merungkai misteri kehilangan Acap yang hilang di gua Tempurung selepas menyertai araca larian 4 tahun yang lalu, kini satu lagi misteri kehilangan pendaki dilaporkan.

Kali ini berlaku di Pulau Mawar, Mersing. Pemuda yang bernama Akmal Hakimi ini dikatakan tidak pulang ke rumah selepas keluar mendaki bukit secara bersendirian pada 1 Februari yang lalu.

Menurut abang kepada pemuda ini, Muhamad  Mirza Qusyairi Ishak, laporan polis sudah dibuat namun operasi mencari dan menyelamat (SAR) menemui jalan buntu.

Adiknya yang juga penuntut Universiti Kuala Lumpur (UniKL) Kampus Lumut, Perak sudah terbiasa mendaki bukit sendirian sebelum ini. Ini bukan kali pertama adiknya mendaki seorang diri.

“Kami dua beradik je. Dia anak bongsu. Dia dah pernah hiking Pulau Mawar sendirian sebanyak tiga kali. Sebelum ini pun dia hiking Gunung Lambak dan Gunung Rembau seorang diri.

“Kami cuba hubungi dan WhatsApp dia tapi tak dapat. Kadang-kadang mak tengah masak pun sedih. Dia tanya adik kat mana, hidup lagi atau tak?”

Biarpun ada pihak yang mengaitkan kehilangan itu dengan alam mistik, Qusyairi berkata keluarga tidak putus harapan dan berharap adiknya akan pulang secepat mungkin.

“Saya dan keluarga turut pergi ke Pulau Mawar sejak 1 hingga 3 Februari. Selepas SAR dihentikan pada 7 Februari, pencarian diteruskan dengan agensi bukan kerajaan (NGO), sukarelawan, orang kampung, ustaz dan iman Masjid Besar Sultan Iskandar Johor Bahru.

Menjawab soalan yang ianya ada kaitan dengan alam ghaib, kata pemuda ini,

“Alam ghaib ni wujud. Cuma saya dengan keluarga tak taksub. Orang lain nak cakap apa-apa, cakaplah. Allah saja yang tahu. Saya percaya ada hikmah. Selagi belum jumpa petunjuk, saya terus ikhtiar,” ujarnya lagi.

Qusyairi turut membuat hebahan mengenai kehilangan itu menerusi aplikasi TikTok dan menawarkan ganjaran RM50,000 kepada sesiapa yang berjaya menemui adiknya.

Menerusi posting di TikTok, Qusyairi berkata adiknya memakai jaket kuning, kasut kelabu dan beg sandang hitam berjenama Jeep pada hari kehilangannya.N

Netizen di TikTok turut menzahirkan rasa simpati di ruangan komen dan mendoakan agar adik Qusyairi dapat ditemui semula.

Beberapa komen yang ditinggalkan oleh netizen;

“Kadang-kadang dia nampak kita. Kita je tak nampak dia. Moga urusan pencarian adik dipermudahkan.

“Ya Allah, dalam apa keadaan sekali pun, pertemukanlah adik ni dengan keluarganya.

“Kenapa saya tengok tempat hiking meremang bulu roma?” tulis beberapa netizen.

[TIPS]


Nak Bersihkan Plak Gigi, Guna Garam Jer. Ibu-Ibu Cuba Praktik 4 Langkah Ini!

Memiliki gigi yang putih dan cantik tersusun idaman semua. Tetapi, sisa makanan yang melekat di celah-celah gigi yang tidak kita bersihkan boleh mimbulkan masalah. Ia menyebabkan berlakunya karies atau karang gigi.

Ia antara masalah gigi yang tidak boleh diambil ringan. Karang gigi atau pun dikenali sebagai kalkulus merupakan plak yang menempel di bahagian dalam dan depan gigi. Jika dibiarkan ia akan mengeras dan akan mendatangkan masalah lain seperti bau mulut, gangguan pencernaan dan juga jangkitan pada gusi.

Untuk menghindari masalah ini, anda perlu membersihkan karang gigi yang sudah mengeras dan tebal. Ramai yang memilih mendapatkan rawatan di klinik gigi bagi menangani masalah ini tapi sebenarnya anda boleh merawatnya sendiri di rumah dengan menggunakan bahan semula jadi iaitu garam.

Berikut adalah cara menghilangkan karang gigi menggunakan garam.

1. Campurkan 1 sudu garam dan 1 sudu baking soda.

2. Tambahkan sedikit air dan kacau sehingga menjadi pes.

3. Basahkan berus gigi dan sapukan adunan pes tadi.

4. Gosok gigi anda dengan perlahan dan amalkan rutin ini hingga dapat kesan yang diinginkan.

Sumber: era.fm


“Kebaikan Pasti Pernah Dibuat, Jangan Nafikan” Ustazah Asma’ Harun Beri Teguran Kes Najib

Minggu ini kecoh di Malaysia tentang kes bekas Perdana Menteri, Datuk Seri Najib Tun Razak. Dek kerana ramai yang memberikan kata-kata buruk tentang beliau, pendakwah bebas, Ustazah Asma’ Harun menegur orang ramai yang gembira’ sehingga mengeluarkan kata-kata hina kepada individu tersebut.

Menurut ustazah, dia terkilan melihat orang Islam khususnya menghina sesama sendiri di media sosial dengan perkataan yang kasar dan tidak sopan.

“Ramai yang bergembira semalam, cukup mengeluarkan kalimah syukur tanpa menghina individu terbabit. Undang-undang telah tertegak, apa keburukan berlaku pada dia kita tak boleh rasa gembira dengan ayat seperti padan muka, rasakan.

“Kebaikan pastinya pernah dibuat, jangan dinafikan perkara ini mustahil semuanya jahat dan keburukan,” katanya dalam video yang dimuat naik di Instagram Anne Ngasri.

Tambah Asma’, umat Islam di Malaysia tidak perlu mengagungkan politik sehingga saling bermusuhan sesama saudara seagama.

“Tak perlu kita timbulkan fitnah lain kerana ketidakpuasan hati kita, musuh Islam tepuk tangan lihat kita bergaduh sesama sendiri dan orang bukan Islam pula mengeratkan hubungan mereka.

“Sebagai orang beriman kita tak boleh menghina atau kita tak boleh bergembira di atas kecelakaan orang lain lebih-lebih lagi saudara sesama Islam kita, tak kira siapa, bahkan orang itu pernah menghina dan fitnah kita,” pesannya.

Sehubungan itu, Asma’ mengajak orang ramai untuk mendoakan Najib agar beliau dapat berubah menjadi seseorang yang lebih baik.

Terdahulu, Najib gagal dalam rayuan akhir kes penyelewengan SRC International Sdn. Bhd. berjumlah RM42 juta.


Khidmat Jaga Ibu Sakit Bukan Beban, Malah Anak Muda Ni Dapat Rasa Hidup Lebih Tenang!

Azrul Nizam Azali, 27, dari Kampung Tengah Kuala Sungai, sebelum ini bekerja di syarikat cari gali minyak di Terengganu sanggup melepaskan jawatan demi menjaga ibu yang sakit di kampung.

Melihat pengorbanan seorang anak muda ini sememangnya wajar dipuji dan dijadikan inspirasi dalam mendidik diri melunaskan tanggungjawab kepada orang tua.

Mendekati anak muda ini, kami kongsikan temubual yang dilakukan. Jom ikuti kisahnya.

Pada mulanya saya ambil cuti selama 2 bulan. Lepas pada tu.. Saya terus ambil keputusan untuk berhenti kerja sebab keadaan mak saya masa tu agak kritikal. Pada hujung tahun 2016.

Sejak itu saya belajar cara membuat kek dan biskut melalui Internet selain mengikuti kelas masakan bagi menjana pendapatan.

Apabila mahir, saya mempromosikan perniagaan kek secara dalam talian walaupun pada mulanya malu kerana bimbang tiada pelanggan.

Berniaga kek ni anggaran pendapatan  tak tetap. Bergantung kepada tempahan kek. Selalunya dalam RM1000 macam tu.Tapi bila musim cuti, hasil jualan meningkat sikit.

Bergilir Adik Beradik

Semasa di hospital saya yang menjaga mak di wad sebab adik beradik lain dah berkahwin …tetapi kadang-kadang adik beradik lain pun gilir-gilir jaga mak jika saya ada tempahan kek.

Lakukan dialysis 4 kali sehari

Untuk rutin, mak saya yang  bernama Fatimah Ariffin, 64 tahun mengalami penyakit buah pinggang dan menggunakan rawatan dialysis CAPD.

Rawatan ini hanya dilakukan di rumah dan perlu dialysis 4 kali sehari ( pagi, tengah hari, petang, malam) dan makan masa 30-40 minit setiap sesi. Selalunya saya akan hantar kek lepas selesai dialysis pagi  dan lepas dialysis tengah hari saya akan mula membakar kek.

Sesi malam pula adalah waktu saya mendeco kek sehinggalah siap. Selalunya saya akan mula dari jam 4 petang sehingga lewat malam dalam lingkungan 2-3 pagi. Kalau oder banyk kadang-kadang sampai ke jam 6 pagi.

Kena Sabar & Kuat

Untuk hadapi dugaan ibu yang sakit dan dalam masa yang sama berkerja bukanlah mudah, jujur saya katakan kita perlu banyakkan bersabar dan kuatkan semangat. Sebab saya nak bagi mak saya semangat untuk kembali sihat.

Selain itu banyak berdoa kepada Tuhan semoga permudahkan segala urusan kita.

Manakala andai ditanya apa perasan saya diberi peluang menjaga ibu, allhamdulillah! Saya sangat puas hati apabila diberi peluang untuk saya jaga mak saya sepenuhnya. Perasaan hati dan jiwa sangat tenang bila ibu ada di sisi saya.


“Saya Akan Terus Menjaga..,”-Bapa Ni Tabah Urus Lima Anak Istimewa

Menggalas tanggungjawab sebagai ibu bapa, pasti semua antara kita sanggup berkorban apa saja hatta nyawa sekali pun demi anak-anak tersayang.

Kita sedar untuk membesarkan anak-anak meskipun banyak cabaran dan ujiannya namun semua itu tidak sedikit pun mengikis kasih sayang yang cukup istimewa antara kita dan anak-anak.

Meskipun begitu, kisah seorang ayah ini yang ‘berjuang’ menjaga, mengurus dan menyanyagi lima anak istimewanya cukup menyentuh hati.

“Selagi hayat dikandung badan, saya akan terus menjaga, menguruskan dan menyayangi lima anak  istimewa ini”.

Demikian kata Abdul Rani Mat, 62, dari Kampung Rumbia, Beserah di sini yang kini bertanggungjawab sepenuhnya menguruskan lima anak istimewanya setelah isteri, Zawiyah Mahmud, 58, meninggal dunia pada 24 April lalu.

Lima anak istimewa itu adalah, Mohamad Asrul Nizam, 37, Siti Nurul Ashikin, 34, Mohamad Iskandar, 30, Mohamad Ikmal Hakimi, 23, dan Mohamad Amir Azwan, 19.

Memetik berita daripada Utusan Malaysia, difahamkan kelima-lima anak Abdul Rani perlu dipantau dan diuruskan kerana mereka tidak pandai menguruskan diri sendiri.

“Kesemua anak istimewa saya ini juga tidak boleh bercakap sejak dari kecil, bagaimanapun faham dan dengar jika kita bercakap dengan mereka.

“Dahulu, saya dan arwah isteri menguruskan mereka bersama-sama, kini ia tanggungjawab saya sepenuhnya, namun, ia bukan beban buat saya,” katanya di sini semalam.

Terdahulu, anak-anak istimewa itu menerima kunjungan Kelab Motosikal Berkuasa Tinggi, Daz Bikers diketuai penaungnya, Datuk Seri Zuhairi Ab. Kadir yang hadir menyampaikan sumbangan kepada mereka.

Abdul Rani berkata, kelima-lima anak istimewa itu dilahirkan normal seperti mana kanak-kanak yang lain.

“Apabila membesar, mereka tidak seperti kanak-kanak lain kerana tidak boleh bercakap dan tidak pandai menguruskan diri sendiri.

“Apabila meningkat dewasa kini, mereka sudah boleh ke sekolah pendidikan khas. Ada sesetengah perkara, mereka boleh uruskan sendiri tetapi perlu sentiasa dipantau, selain ada waktunya bertindak agresif dan di luar jangkaan,” katanya.

Bapa kepada tujuh orang anak itu tidak pernah mengeluh dan berjanji akan terus menjaga anak-anak istimewanya tersebut dengan penuh kesabaran dan juga kasih sayang sehingga ke akhir hayatnya.

Bagi menyara kehidupannya dan keluarga, beliau yang juga veteran Angkatan Tentera Malaysia (ATM) hanya melakukan kerja-kerja kampung dan mengambil upah membersihkan halaman rumah jiran dengan upah bulanan RM300.

“Dahulu semasa arwah isteri masih ada, saya buat macam-macam kerja setelah berpencen tentera termasuk menjadi pemandu lori.

“Kini, saya tidak boleh keluar bekerja jauh, hanya buat kerja-kerja kampung kerana tumpuan perlu diberikan sepenuh masa kepada anak-anak istimewa saya di rumah.

“Saya bersyukur ke hadrat Allah SWT kerana turut dibantu oleh anak kelima, Nurul Aina Fitrah, 28, yang tinggal bersama saya di rumah,” katanya.